Dysgu o brofiad er mwyn gwneud gwahaniaeth\nHafan > Newyddion > Iechyd a gofal cymdeithasol > 2012 > Dysgu o brofiad er mwyn gwneud gwahaniaeth Newyddion\nMae Gwenda Thomas, y Dirprwy Weinidog Plant a Gwasanaethau Cymdeithasol, wedi ymweld ag Ysgol Hendre ym Mryncoch, Castell-nedd er mwyn bod yn bresennol mewn cyfarfod o Grŵp Anghenion Arbennig Castell-nedd Port Talbot.\nMae’r grwp yn cynnwys rhieni a gofalwyr plant ac oedolion ifanc sydd ag anghenion ychwanegol, gan gynnwys anhwylderau ar y sbectrwm awtistig, anableddau dysgu, anableddau corfforol a nam ar y synhwyrau.\nBu’r Dirprwy Weinidog yn trafod y datblygiadau cyfredol o fewn y gwasanaethau cymdeithasol yng Nghymru, a holodd y grwp am eu profiadau nhw eu hunain.\n“Bydd bob amser cyfle i ddysgu o brofiad a gwneud gwahaniaeth i’r rheini sy’n gofyn am ein cymorth, ac rwy’n teimlo’n gryf iawn ynghylch gweithio i wella bywydau pobl anabl, eu teuluoedd a’u gofalwyr.\n“Mae Gweinidogion wedi cytuno i gynnal ymgynghoriad cyhoeddus yn ddiweddarach eleni ar sut y dylid datblygu Cynllun Gweithredu Llywodraeth Cymru ar Anhwylderau ar y Sbectrwm Awtistig hyd at 2015.\n“Pan lansiwyd y cynllun gweithredu hwn yn 2008, cafodd ei ystyried fel y cynllun cyntaf o’i fath yn y byd i gyd. Rwy’n edrych ymlaen at glywed barn pobl ar y llwybr y byddwn yn ei gymryd yn y dyfodol i gadw Cymru ar flaen yr agenda hon.\n“Cyn bo hir byddwn yn dechrau ar broses o ymgynghoriad ffurfiol ar gynigion i ddarparu mwy o gysondeb rhwng ysgolion ac awdurdodau lleol. Bydd hyn yn cynnwys cynigion i ddiwygio’r system statudol o asesiadau a datganiadau yng Nghymru.\n“Hefyd fe wnaethon ni gyhoeddi darn pwysig o ddeddfwriaeth eleni, sef Bil Gwasanaethau Cymdeithasol (Cymru), a fydd yn rhoi llais cryfach i bobl a rheolaeth wirioneddol dros y gwasanaethau gofal cymdeithasol y maent yn eu defnyddio, ac yn helpu i ddiwallu eu hanghenion cyfnewidiol.\n“Fel rhan o’r ymgynghoriad ar y Bill, rydym wedi gofyn am farn pobl ar y ffordd orau i wella gwasanaethau i blant a phobl ifanc anabl sydd â’r anghenion mwyaf cymhleth. Edrychaf ymlaen at weld yr ymatebion.”


kimkat2314k Y Beibl Cysegr-lân (1620) Ruth. The Bible in Welsh. Ruth.\n1763k Gwefan Cymru-Catalonia : la Web de Gal·les i Catalunya : Wales-Catalonia Website. Y Beibl Cysger-Lân (1620) yn yr iaith Gymraeg. Testun ar lein. La Bíblia en gal·lès de l’any 1620. Text electrònic. Dhə Báibəl in Welsh. The 1620 Holy Bible in Welsh. Online Edition.\n2315ke This page with an English translation - Ruth 1620 Welsh Bible / 1611 English Authorized Version\n1:1 A bydd, yn y dyddiau yr oedd y brawdwyr yn barnu, fod newyn yn y wlad: a gŵr o Bethlehem Jwda a aeth i ymdeithio yng ngwlad Moab, efe a’i wraig, a’i ddau fab.\n1:2 Ac enw y gŵr oedd Elimelech, ac enw ei wraig Naomi, ac enw ei ddau fab Mahlon a Chilion, Effreteaid o Bethlehem Jwda. A hwy a ddaethant i wlad Moab, ac a fuant yno.\n1:3 Ac Elimelech gŵr Naomi a fu farw; a hithau a’i dau fab a adawyd.\n1:4 A hwy a gymerasant iddynt wragedd o’r Moabesau;; enw y naill oedd Orpa, ac enw y llall, Ruth. A thrigasant yno ynghylch deng mlynedd.\n1:5. A Mahlon a Chilion a fuant feirw hefyd ill dau; a’r wraig a adawyd yn amddifad o’i dau fab, ac o’i gŵr.\n1:6 A hi a gyfododd, a’i merched yng nghyfraith, i ddychwelyd o wlad Moab: canys hi a glywsai yng ngwlad Moab ddarfod i’r ARGLWYDD ymweled â’i bobl gan roddi iddynt fara.\n1:7 A hi a aeth o’r lle yr oedd hi ynddo, a’i dwy waudd gyd hi: a hwy a aethant i ffordd i ddychwelyd i wlad Jwda.\n1:8 A Naomi a ddywedodd wrth ei dwy waudd, Ewch, dychwelwch bob un i dŷ ei mam: gwneled yr ARGLWYDD drugaredd à chwi, fel y gwnaethoch chwi â’r meirw, ac a minnau.\n1:9 Yr ARGLWYDD a ganiatao i chwi gael gorffwystra bob un yn nhŷ ei gŵr. Yna y cusanodd hi hwynt: a hwy a ddyrchafasant eu llef, ac a wylasant.\n1:10 A hwy a ddywedasant wrthi, Diau y dychwelwn ni gyda thi at dŷ bobl di.\n1:11 A dywedodd Naomi, Dychwelwch, fy merched: i ba beth y deuwch gyda mi? a oes gennyf fi feibion eto yn fy nghroth, i fod yn wŷr i chwi? .\n1:12 Dychwelwch, fy merched, ewch ymaith: canys yr ydwyf fi yn rhy hen i briodi gŵr. Pe dywedwn, Y mae gennyf obaith, a bod heno gyda gwr, ac ymddŵyn meibion hefyd;\n1:13 A arhosech chwi amdanynt hwy, hyd oni chynyddent hwy? a ymarhosech chwi amdanynt hwy, heb wra? Nage, fy merched: canys y mae mawr dristwch i mi o’ch plegid chwi, am i law yr ARGLWYDD fyned i’m herbyn.\n1:14 A hwy a ddyrchafasant eu llef, ac a wylasant eilwaith: ac Orpa a gusanodd ei chwegr; ond Ruth a lynodd wrthi hi.\n1:15 A dywedodd Naomi, Wele, dy chwaer yng nghyfraith a ddychwelodd at ei phobl, ac at ei duwiau: dychwel dithau ar ôl dy chwaer yng nghyfraith.\n1:16 A Ruth a ddywedodd, Nac erfyn arnaf fi ymado â thi, i gilio oddi ar dy ôl di: canys pa Ie bynnag yr elych di, yr af finnau; ac ym mha Ie bynnag y lletyech di, y lletyaf finnau: dy bobl di fydd fy mhobl i, a’th DDUW di fy Nuw innau:\n1:17 Lle y byddych di marw, y byddaf finnau farw, ac yno y’m cleddir; fel hyn y gwnelo yr ARGLWYDD i mi, ac fel hyn y chwanego, os dim ond angau a wna ysgariaeth rhyngof fi a thithau.\n1:18 Pan welodd hi ei bod hi wedi ymroddi i fyned gyda hi, yna hi a beidiodd a dywedyd wrthi hi.\n1:19 Felly hwynt ill dwy a aethant, nes iddynt ddyfod i Bethlehem. A phan ddaethant i Bethlehem, yr holl ddinas a gyffrôdd o’u herwydd hwynt; a dywedasant, Ai hon yw Naomi?\n1:20 A hi a ddywedodd wrthynt hwy, Na elwch fi Naomi; gelwch fi Mara: cany;. yr Hollalluog a wnaeth yn chwerw iawn â mi.\n1:21 Myfi a euthum allan yn gyflawn, a’r ARGLWYDD a’m dug i eilwaith yn wag: paham y gelwch chwi fi Naomi, gan i’r ARGLWYDD fy narostwng, ac i’r Hollalluog fy nrygu?\n1:22 Felly y dychwelodd Naomi, a Ruth y Foabes ei gwaudd gyda hi, yr hon a ddychwelodd o wlad Moab: a hwy a ddaethant i Bethlehem yn nechrau cynhaeaf yr heiddiau.\n2:1 Ac i ŵr Naomi yr ydoedd càr, o ŵr cadarn nerthol, o dylwyth Elimelech, a’enw Boas.\n2:2 A Ruth y Foabes a ddywedodd wrth Naomi, Gad i mi fyned yn awr i’r maes, a lloffa tywysennau ar ôl yr hwn y caffwyf ffafr yn ei olwg. Hithau a ddywedodd wrthi, Dos, fy merch.\n2:3 A hi a aeth, ac a ddaeth, ac a loffodd\nyn y maes ar ôl y medelwyr: a digwyddodd wrth ddamwain fod y rhan honno o’r maes yn eiddo Boas, yr hwn oedd o dylwyth Elimelech.\n2:4 Ac wele. Boas a ddaeth o Bethlehem, ac a ddywedodd wrth y medelwyr, Yr ARGLWYDD a fyddo gyda chwi. Hwythau a ddywedasant wrtho ef, Yr ARGLWYDD a’th fendithio.\n2:5 Yna y dywedodd Boas wrth ei was yr hwn oedd yn sefyll yn ymyl y medelwyr, Pwy biau y llances hon?\n2:6 A’r gwas yr hwn oedd yn sefyll wrth y medelwyr a atebodd, ac a ddywedodd, Y llances o Moab ydyw hi, yr hon a ddychwelodd gyda Naomi o wlad Moab:\n2:7 A hi a ddywedodd, Atolwg yr ydwyf gael lloffa, a chasglu ymysg yr ysgubau ar ôl y medelwyr: a hi a ddaeth, ac a arhosodd er y bore hyd yr awr hon, oddieithr aros ohoni hi ychydig yn tŷ.\n2:8 Yna y dywedodd Boas wrth Ruth, Oni chlywi di, fy merch? Na ddos i loffa i faes arall, ac na cherdda oddi yma, eithr aros yma gyda’m llancesau i.\n2:9 Bydded dy lygaid ar y maes y byddont hwy yn ei fedi, a dos ar eu hôl hwynt: oni orchmynnais i’r llanciau, na chyffyrddent a thi? A phan sychedych, dos at y llestri, ac yf o’r hwn a ollyngodd y llanciau.\n2:10 Yna hi a syrthiodd ar ei hwyneb, ac a ymgrymodd i lawr, ac a ddywedodd wrtho ef, Paham y cefais ffafr yn dy olwg di, fel y cymerit gydnabod arnaf, a rninnau yn alltudes?\n2:11 A Boas a atebodd, aca ddywedodd wrthi, Gan fynegi y mynegwyd i mi yr hyn oll a wnaethost i’th chwegr ar ôl marwolaeth dy ŵr; ac fel y gadewaist dy dad a’th fam, a gwlad dy enedigaeth, ac y daethost at bobl nid adwaenit o’r blaen.\n2:12 Yr ARGLWYDD a dalo am dy waith; a bydded dy obrwy yn berffaith gan ARGLWYDD DDUW Israel, yr hwn y daethost i obeithio dan ei adenydd.\n2:13 Yna hi a ddywedodd, Caffwyf ffafr yn dy olwg di, fy arglwydd; gan i ti fy nghysuro i, a chan i ti lefaru wrth fodd calon dy wasanaethferch, er nad ydwyf fel un o’th lawforynion di.\n2:14 A dywedodd Boas wrthi hi, Yn amser bwyd tyred yma, a bwyta o’r bara, a gwlych dy damaid yn y finegr. A hi a eisteddodd wrth ystlys y medelwyr: ac efe a estynnodd iddi gras ŷd; a hi a fwytaodd, ac a ddigonwyd, ac a adawodd weddill.\n2:15 A hi a gyfododd i loffa: a gorchmynnodd Boas i’w weision, gan ddywedyd, Lloffed hefyd ymysg yr ysgubau, ac na feiwch arni:\n2:16 A chan ollwng gollyngwch hefyd iddi beth o’r ysgubau; a gadewch hwynt, fel y lloffo hi hwynt; ac na cheryddwch hi.\n2:17 Felly hi a loffodd yn y maes hyd yr hwyr: a hi a ddyrnodd yr hyn a loffasai, ac yr oedd ynghylch effa o haidd.\n2:18 A hi a’i cymerth, ac a aeth i’r ddinas: a’i chwegr a ganfu yr hyn a gasglasai hi: hefyd hi a dynnodd allan, ac a roddodd iddi yr hyn a weddillasai hi, wedi cael digon.\n2:19 A dywedodd ei chwegr wrthi hi. Pa Ie y lloffaist heddiw, a pha Ie y gweithiaist? bydded yr hwn a’th adnabu yn fendigedig. A hi a fynegodd i’w chwegr pwy y gweithiasai hi gydag ef; ac a ddywedodd, Enw y gŵr y gweithiais gydag ef heddiw, yw Boas.\n2:20 A dywedodd Naomi wrth ei gwaudd, Bendigedig fyddo efe gan yr ARGLWYDD, yr hwn ni pheidiodd a’i garedigrwydd tua’r rhai byw a’r rhai meirw. Dywedodd Naomi hefyd wrthi hi, Agos i ni yw y gŵr hwnnw, o’n cyfathrach ni y mae efe.\n2:21 A Ruth y Foabes a ddywedodd, Efe a ddywedodd hefyd wrthyf, Gyda’m llanciau i yr arhosi, nes gorffen ohonynt fy holl gynhaeaf i.\n2:22 A dywedodd Naomi wrth Ruth ei gwaudd. Da yw, fy merch, i ti fyned gyda’i lancesi ef, fel na ruthront i’th erbyn mewn maes arall.\n2:23 Felly hi a ddilynodd lancesau Boas i loffa, nes darfod cynhaeaf yr haidd a chynhaeaf y gwenith: ac a drigodd gyda’i chwegr.\n3:1 Yna Naomi ei chwegr a ddywedodd wrthi, Fy merch, oni cheisiaf fi orffwystra i ti, fel y byddo da i ti?\n3:2 Ac yn awr onid yw Boas o’n cyfathrach ni, yr hwn y buost ti gyda’i lancesi? Wele efe yn nithio haidd y nos hon yn y llawr dyrnu.\n3:3 Ymolch gan hynny, ac ymira, a gosod dy ddillad amdanat, a dos i waered i’r llawr dyrnu: na fydd gydnabyddus i’r gŵr, nes darfod iddo fwyta ac yfed.\n3:4 A phan orweddo efe, yna dal ar y fan y gorweddo efe ynddi; a dos, a dinoetha ei draed ef, a gorwedd; ac efe a fynega i ti yr hyn a wnelych.\n3:5 A hi a ddywedodd wrthi, Gwnaf yr hyn oll a erchaist i mi.\n3:6 A hi a aeth i waered i’r llawr dyrnu, ac a wnaeth yn ôl yr hyn oll a orchmynasai ei chwegr iddi.\n3:7 Ac wedi i Boas fwyta ac yfed, fel y llawenhaodd ei galon, efe a aeth i gysgu i gwr yr ysgafn. Hithau a ddaeth yn ddistaw, ac a ddinoethodd ei draed, ac a orweddodd.\n3:8 Ac yng nghanol y nos y gŵr a ofnodd, ac a ymdrodd: ac wele wraig yn gorwedd wrth ei draed ef.\n3:9 Ac efe a ddywedodd, Pwy ydwyt ti? A hi a ddywedodd, Myfi yw Ruth dy lawforwyn: lleda gan hynny dy adain dros dy lawforwyn, canys fy nghyfathrachwr i ydwyt ti.\n3:10 Ac efe a ddywedodd, Bendigedig fyddych, fy merch, gan yr ARGLWYDD; dangosaist fwy o garedigrwydd yn y diwedd, nag yn y dechrau; gan nad, aethost ar ôl gwŷr ieuainc, na thlawd na chyfoethog.\n3:11 Ac yn awr, fy merch, nac ofna; yr hyn oll a ddywedaist, a wnaf i ti: canys holl ddinas fy mhobl a ŵyr mai gwraig rinweddol ydwyt ti.\n3:12 Ac yn awr gwir yw fy mod i yn gyfathrachwr agos: er hynny y mae cyfathrachwr nes na myfi.\n3:13 Aros heno; a’r bore, os efe a wna ran cyfathrachwr â thi, da; gwnaed ran i cyfathrachwr: ond os efe ni wna ran cyfathrachwr â thi, yna myfi a wnaf ran cyfathrachwr â thi, fel mai byw yr ARGLWYDD: cwsg hyd y bore.\n3:14 A hi a orweddodd wrth ei draed ef hyd y bore: a hi a gyfododd cyn yr adwaenai neb ei gilydd. Ac efe a ddywedodd, Na chaffer gwybod dyfod gwraig i’r llawr dyrnu.\n3:15 Ac efe a ddywedodd, Moes dy fantell sydd amdanat, ac ymafael ynddi. A hi a ymaflodd ynddi; ac efe a fesurodd chwe mesur o haidd, ac a’i gosododd arni: a hi a aeth i’r ddinas.\n3:16 A phan ddaeth hi at ei chwegr, hi a ddywedodd, Pwy ydwyt ti, fy merch? A hi a fynegodd iddi yr hyn oll a wnaethai y gŵr iddi hi.\n3:17 A hi a ddywedodd, Y chwe mesur hyn o haidd a roddodd efe i mi: canys dywedodd wrthyf, Nid ei yn waglaw at dy chwegr.\n3:18 Yna y dywedodd hithau, Aros fy merch, oni wypech pa fodd y digwyddo y peth hyn: canys ni orffwys y gŵr, nes gorffen y peth hyn heddiw.\n4:1 Yna Boas a aeth i fyny i’r porth, ac a eisteddodd yno. Ac wele y cyfathrachwr yn myned heibio, am yr hwn y dywedasai Boas. Ac efe a ddywedodd wrtho. Ho, hwn a hwn! tyred yn nes; eistedd yma. Ac efe a nesaodd, ac a eisteddodd.\n4:2 Ac efe a gymerth ddengwr o henuriaid y ddinas, ac a ddywedodd, Eisteddwch yma. A hwy a eisteddasant.\n4:3 Ac efe a ddywedodd wrth y cyfathrachwr, Y rhan o’r maes yr hon oedd eiddo ein brawd Elimelech a werth Naomi, yr hon a ddychwelodd o wlad Moab.\n4:4 A dywedais y mynegwn i ti, gan ddywedyd, Pryn ef gerbron y trigolion, a cherbron henuriaid fy mhobl. Os rhyddhei, rhyddha ef; ac oni ryddhei, mynega i mi, fel y gwypwyf: canys nid oes ond ti i’w ryddhau, a minnau sydd ar dy ôl di. Ac efe a ddywedodd, Myfi a’i rhyddhaf.\n4:5 Yna y dywedodd Boas, Y diwrnod y prynych di y maes o law Naomi, ti a’i pryni hefyd gan Ruth y Foabes, gwraig y marw, i gyfodi enw y marw ar ei etifeddiaeth ef.\n4:6 A’r cyfathrachwr a ddywedodd, Ni allaf ei ryddhau i mi, rhag colli fy etifeddiaeth fy hun: rhyddha di i ti dy hun fy rhan i; canys ni allaf fi ei ryddhau.\n4:7 A hyn oedd ddefod gynt yn Israel, am ryddhad, ac am gyfnewid, i sicrhau pob peth: Gŵr a ddiosgai ei esgid, ac a’i rhoddai i’w gymydog: a hyn oedd dystiolaeth yn Israel.\n4:8 Am hynny y dywedodd y cyfathrachwr wrth Boas, Prŷn i ti dy hun: ac efe a ddiosgodd ei esgid.\n4:9 A dywedodd Boas wrth yr henuriaid, ac wrth yr holl bobl, Tystion ydych chwi heddiw, i mi brynu yr hyn oll oedd eiddo Elimelech, a’r hyn oll oedd eiddo Chilion a Mahlon, o law Naomi.\n4:10 Ruth hefyd y Foabes, gwraig Mahlon, a brynais i mi yn wraig, i gyfodi enw y marw ar ei etifeddiaeth ef, fel na thorrer ymaith enw y marw o blith ei frodyr, nac oddi wrth borth ei fangre: tystion ydych chwi heddiw.\n4:11 A’r holl bobl y rhai oedd yn y porth, a’r henuriaid, a ddywedasant, Yr ydym yn dystion: Yr ARGLWYDD a wnelo y wraig sydd yn dyfod i’th dy di fel Rahel, ac fel Lea, y rhai a adeiladasant ill dwy dy Israel; a gwna di rymustra yn Effrata, bydd enwog yn Bethlehem:\n4:12 Bydded hefyd dy dŷ di fel tŷ Phares, yr hwn a ymddug Tamar i Jwda, o’r had yr hwn a ddyry yr ARGLWYDD i ti o’r llances hon.\n4:13 Felly Boas a gymerodd Ruth; a hi a fu iddo yn wraig: ac efe a aeth i mewn ati hi; a’r ARGLWYDD a roddodd iddi hi feichiogi, a hi a ymddug fab.\n4:14 A’r gwragedd a ddywedasant wrth Naomi, Bendigedig fyddo yr ARGLWYDD, yr hwn ni’th adawodd di heb gyfathrachwr heddiw, fel y gelwid ei enw ef yn Israel.\n4:15 Ac efe fydd i ti yn adferwr einioes, ac yn ymgeleddwr i’th benwynni: canys dy waudd, yr hon a’th gâr di, a blantodd iddo ef, a hon sydd well i ti na saith o feibion.\n4:16 A Naomi a gymerth y plentyn, ac a’i gosododd ef yn ei mynwes, ac a fu famaeth iddo.\n4:17 A’i chymdogesau a roddasant iddo enw, gan ddywedyd, Ganwyd mab i Naomi; ac a alwasant ei enw ef Obed: hwn oedd dad Jesse, tad Dafydd.\n4:18 Dyma genedlaethau Phares: Phares a genhedlodd Hesron,\n4:l9 A Hesron a genhedlodd Ram, a Ram a genhedlodd Aminadab,\n4:20 Ac Aminadab a genhedlodd Nahson a Nahson a genhedlodd Salmon,\n4:21 A Salmon a genhedlodd Boas, a Boas a genhedlodd Obed,\n4:22 Ac Obed a genhedlodd Jesse, a Jesse a genhedlodd Dafydd.


Camp: Bocsio pwysau ysgafn (60 cilogram) - Rownd yr 16 olaf\nMae'r bocsiwr 24 oed yn rhannu cyfleusterau ymarfer yng Nghasnewydd gyda nifer o enwau amlwg - Lee Selby, Fred Evans, Sean McGoldrick ac Andrew Selby.\nGemau: Prydain v Kenya; Prydain v Japan\nY blaenasgellwr 25 oed ydi brawd canolwr Cymru a'r Llewod, Jonathan Davies. Ei lysenw ydi 'Cubby' am mai llysenw ei frawd ydi Jon 'Fox', a hynny am fod eu rhieni yn arfer rhedeg tafarn y Fox & Hounds ym mhentref Bancyfelin.\nFe wnaeth cyn gapten tîm 7-pob-ochr Cymru greu argraff yn y Pro12 y tymor diwethaf ac roedd yn anlwcus i beidio bod yn rhan o'r garfan ar gyfer y daith i Seland Newydd ddechrau'r haf.\nRoedd yr wythwr 23 oed yn arfer chwarae pêl-droed i Went a rygbi'r gynghrair i Gymru. Mae ar gytundeb gydag Undeb Rygbi Cymru i chwarae i'r tîm 7-pob-ochr, ac mae wedi ennill 100 o gapiau.\nBu'n chwarae i Brifysgol Met Caerdydd wrth astudio ysgoloriaeth mewn gwyddor chwaraeon ac ymarfer.\nCamp: Parau rhwyfo - Rownd gynderfynol\nY cyn farchog a model oedd y person cyntaf i ennill medal ar ôl graddio o gynllun rhwyfo 'Cewri Chwaraeon' pan oedd hi'n fuddugol ym Mhencampwriaethau dan-23 y Byd yn 2009. Bydd hi'n rasio gyda Katherine Grainger, sy'n amddiffyn y fedal aur wnaeth hi ennill yn Llundain.\nCamp: Pedwarawd pwysau ysgafn - Rownd gynderfynol\nMae'r gŵr 32 oed wedi bod yn rhan o bedwarawd Prydain ers 2009 ac roedd yn rhan o'r tîm wnaeth fethu allan ar fedal aur o lai nag eiliad yng ngemau Llundain.\nBartley, wnaeth astudio bioleg ym Mhrifysgol Nottingham, yw un o rwyfwyr mwyaf profiadol carfan Prydain.


Atyniad diweddaraf Nant Gwrtheyrn - Nant Gwrtheyrn\nHydref 13, 2010\nNant Gwrtheyrn > Newyddion > Atyniad diweddaraf Nant Gwrtheyrn\nMae hen bentref chwarelyddol Nant Gwrtheyrn yn fwy cyfarwydd ini heddiw fel Canolfan breswyl i ddysgwyr Cymraeg. Ers 1982 mae dros 25,000 o ddysgwyr wedi manteisio ar y cyfle i ddysgu Cymraeg yn y lleoliad unigryw yma ym Mhenrhyn Llyn.\nOnd yn ddiweddar, fe agorwyd un o dai y pentref fel ‘Ty Cyfnod’ i ddangos sut yr oedd y chwarelwr a’i deulu yn byw yn 1910. Yn ol Catherine Tudor Jones, Swyddog Treftadaeth y Nant, ‘Ein gobaith yw ail-greu’r syniad o’r cartref cyffredin ym mlynyddoedd cynnar yr ugeinfed ganrif.’\nFe adeiladwyd tai Trem y Mor a Threm y Mynydd yn 1878 fel cartrefi i weithwyr y dair chwarel ithfaen. Roedd y tai hyn yn cael eu cyfrif yn rhai gorau’r ardal a ffurfiwyd cymuned glos o tua 200 o bobl. Gwnaed y waliau o ithfaen lleol a defnyddiwyd llechi o ogledd Cymru ar y toeau.\n‘Trwy gamu yn ol mewn amser, mae’r ty cyfnod yn ddatblygiad pwysig a fydd yn rhoi blas i’r ymwelydd o fywyd bob dydd mewn pentref chwarelyddol”\nMae arddangosfa newydd hefyd wedi ei gosod yn y Ganolfan Dreftadaeth sy’n llawn gwybodaeth am hanes a datblygiad y Nant a rol yr iaith Gymraeg.\nOs oes gennych ddiddordeb mewn trefnu ymweliad i grwp o ddysgwyr i’r Nant, cysylltwch a Catherine ar 01758 750 334 neu catherine@nantgwrtheyrn.org.


Gwybodaeth i ymchwilwyr - Bwrdd lechyd Prifysgol Bae Abertawe\n› Gwybodaeth i ymchwilwyr\nMae Bwrdd Iechyd Prifysgol Bae Abertawe wedi ymrwymo i ddarparu cyfleoedd i'r holl staff ymgymryd â chyfleoedd ymchwil a datblygu. Mae'r gefnogaeth i ymchwilwyr yn amrywio o nawdd, adolygu cymheiriaid, trafod contractau, cydymffurfiad rheoliadol a sicrhau ansawdd, rheoli grantiau a darparu astudiaethau.\nMae'r Tîm Cyflenwi Ymchwil yn rhan allweddol o dîm adran Ymchwil a Datblygu'r GIG ac mae ganddynt rôl yn cefnogi cyflwyno prosiectau Ymchwil ar draws y bwrdd iechyd yn ogystal ag mewn gofal sylfaenol. Mae'r tîm yn cefnogi clinigwyr i sicrhau y gellir cynnal prosiectau ymchwil anfasnachol a masnachol gyda'r effaith leiaf bosibl ar y gwasanaeth clinigol. Mae'r tîm yn cynnwys gweinyddwyr ymchwil, nyrsys ymchwil, swyddogion ymchwil dan arweiniad rheolwr Cyflenwi sydd, yn darparu goruchwyliaeth o adnoddau cyflenwi ar lefel leol. Mae'r tîm yn cefnogi cyflwyno ymchwil trwy sefydlu astudiaethau a rheoli safleoedd astudio; adnabod a recriwtio cyfranogwyr; a dilyniant cyfranogwyr.\nMae gan y tîm cyflenwi ymchwil ganolfan yn Ysbytai Treforys a Singleton ac maent yn cynnwys Uned Treialon Oncoleg a Haematoleg bwrpasol wedi'i lleoli yn Ysbyty Singleton Sefydliad Canser De Orllewin Cymru. Yma maent yn cefnogi astudiaethau canser masnachol ac anfasnachol ar raddfa fawr ar draws sbectrwm safleoedd afiechydon\nMewn partneriaeth â Phrifysgol Abertawe mae ein Cyd-gyfleuster Ymchwil Glinigol (JCRF) yn gweithredu dau gyfleuster Ymchwil Glinigol arbenigol wedi'u lleoli yn Ysbyty Treforys a Sefydliad Gwyddorau Bywyd 2, ynghyd â chyfres ddelweddu, sy'n cynnwys sganiwr MRI a CT, sydd wedi'i neilltuo i'w ddefnyddio mewn ymchwil. . Mae gan yr Uned statws Canolfan Ragoriaeth y DU gyda Sanofi ar gyfer ymchwil Diabetes ac mae wedi ffafrio statws safle gyda llawer o gwmnïau masnachol. Mae'r JCRF yn brofiadol iawn mewn sefydlu astudiaethau, cefnogi dyluniad protocolau dan arweiniad ymchwilydd a chostio. Mae'r tîm yn gweithio'n agos gyda'r adran Ymchwil a Datblygu i gynnal astudiaeth effeithlon a sefydlwyd.\nMeysydd Ymchwil IP Allweddol\nHaematoleg a Lymffoma\nHaint / Covid 19\nBydwreigiaeth ac iechyd plant\nOrthopaedeg a thrawma\nDilynwch y ddolen hon i wefan Ymchwil Iechyd a Gofal Cymru ar gyfer y Map Llwybr Ymchwil - ffynhonnell wybodaeth, arweiniad ac adnoddau ar-lein y wlad i unrhyw un sy'n ymgymryd ag ymchwil iechyd neu ofal cymdeithasol yng Nghymru.\nMae'r map llwybr ymchwil wedi'i gynllunio i roi arweiniad hawdd, hawdd ei ddefnyddio i ymchwilwyr a thimau ymchwil ar bob agwedd ar y broses ymchwil. Mae'n egluro'r gefnogaeth sydd ar gael gan Ymchwil Iechyd a Gofal Cymru ac eraill, gan ddarparu arweiniad, enghreifftiau arfer gorau a dogfennau a thempledi allweddol, gan gynnwys gwybodaeth am:\nDilynwch y ddolen hon i wefan Ymchwil Iechyd a Gofal Cymru i gael gwybodaeth ar gyfer Ymchwilwyr. Yn anffodus, nid oes fersiwn Gymraeg o'r tudalen hon.\nMae Ymchwil Iechyd a Gofal Cymru yn darparu rhaglen hyfforddi o ansawdd uchel sy'n cael ei gyrru gan anghenion ac a ddarperir ledled Cymru. Mae pob cwrs hyfforddi Ymchwil Iechyd a Gofal Cymru yn cynnig ardystiad DPP. Dilynwch y ddolen hon i wefan Ymchwil Iechyd a Gofal Cymru i gael mwy o wybodaeth am hyfforddiant a datblygiad. Yn anffodus, nid oes fersiwn Gymraeg o'r tudalen hon.


Pa filiau sydd bwysicaf i’w talu’n gyntaf? : Mental Health & Money Advice\nMae yna rai biliau y mae’n rhaid eu talu ac yn fwy pwysig nag eraill. Os nad yw’r taliadau yma yn cael eu gwneud, byddwch o bosib mewn risg o golli rhywbeth pwysig. Er enghraifft, os nad ydych yn talu rhent, efallai y bydd yna risg uwch y byddwch yn cael eich taflu allan o’r tŷ neu efallai y bydd eich trydan yn cael ei ddatgysylltu os nad ydych yn talu’r biliau trydan. Mae’r taliadau yma yn cael eu galw’n ‘daliadau blaenoriaeth’.\nDyma rai enghreifftiau pellach:\nTaliad sy’n flaenoriaeth\nCanlyniadau os ydych yn methu â thalu\nMorgais neu fenthyciad wedi’i ddiogelu\nAdfeddiannu eich tŷ\nYn cael eich taflu allan o’r tŷ\nGorchymyn Atebolrwydd yn arwain at Atafaelu Enillion, Tynnu Arian o’ch budd-daliadau, Asiant Gorfodi yn mynd ag eiddo wrthych neu’n cael eich carcharu\nBil nwy neu drydan\nDatgysylltu eich cyflenwadau nwy neu drydan\nFfioedd a dirwyon llys\nCynnal a chadw plant\nOs ydych yn gwrthod talu, efallai y byddwch yn cael eich danfon i’r carchar neu’ch atal rhag gyrru\nPrynu / llogi\nNid yw gwneud taliadau i gardiau credyd, benthyciadau na sy’n ddiogel, catalogau, gorddrafft a chardiau’r siopau, yn cael eu hystyried fel taliadau blaenoriaeth.\nNid yw gwneud taliadau i gardiau credyd, benthyciadau na sy’n ddiogel, catalogau, gorddrafft a chardiau’r siopau, yn cael eu hystyried fel taliadau blaenoriaeth. Mae colli taliadau o’r fath yn medru effeithio ar eich hanes credyd ac yn medru ei gwneud hi’n fwy anodd i drefnu credyd yn y dyfodol. Fodd bynnag, nid oes yna unrhyw risg brys os nad yw’r dyledion yma yn cael eu talu.\nOs oes rhywun arall yn delio gyda’ch arian, mae’n bwysig eich bod yn sicrhau bod y biliau blaenoriaeth yn cael eu talu cyn unrhyw ddyledion eraill. Os nad oes digon o arian gennych i dalu eich biliau pwysig neu’r isafsymiau sydd angen i dalu eich dyledion, dylech ofyn am gyngor gan gynghorydd arian.


Sut i wneud cais - Nyth Cymru - nyth.llyw.cymru\nFfoniwch Rhadffon 0808 808 2244 neu llenwch y ffurflen ffonio’n ôl a byddwn yn eich ffonio.\nBydd un o gynghorwyr Nyth yn gofyn rhai cwestiynau i chi er mwyn penderfynu a ydych chi a’ch eiddo yn gymwys i gael gwelliannau effeithlonrwydd ynni i’r cartref am ddim. Os byddwch yn gymwys, byddwn yn trefnu i un o aseswyr Nyth ymweld â chi yn eich cartref er mwyn gweld pa welliannau effeithlonrwydd ynni y gallwn eu cynnig i chi.\nBeth os na fyddaf yn gymwys i gael gwelliannau effeithlonrwydd ynni i’r cartref?\nOs na fyddwch yn gymwys i gael gwelliannau effeithlonrwydd ynni i’r cartref am ddim, gallwn roi cyngor i chi o hyd ar arbed ynni, rheoli arian, tariffau ynni a’ch hawl i fudd-daliadau. Gallwn hefyd eich cyfeirio at gynlluniau eraill a all ddarparu gwelliannau effeithlonrwydd ynni i’r cartref am ddim neu am gost isel i chi.\nMae gwybod bod y gwres bellach yn gweithio wedi rhoi tawelwch meddwl i ni. Hefyd, mae gennym ddwˆ r poeth drwy’r amser, ac sy’n fwy ecogyfeillgar. Nid yw ein hincwm wedi cynyddu ond mae gennym fwy o arian wrth law o ganlyniad i arbed costau dŵr. Diolch am roi trefn ar y gostyngiad ar y cyfraddau dwˆ r – rydym wedi arbed swm mawr o arian.\nUn o drigolion Sir y Fflint


Ryseitiau Llysiau Prif Gyw Iâr Bwyd De-ddwyrain Asiaidd De-ddwyrain Asiaidd Ryseitiau Rice\nFe'i hystyrir yn un o brydau cenedlaethol Singapore, mae reis cyw iâr Hainanese yn olrhain ei wreiddiau i'r mewnfudwyr Tseineaidd a ddaeth o dalaith Hainan ac wedi ymgartrefu mewn gwahanol rannau o'r hyn sydd bellach yn Ne-ddwyrain Asia. Er ei fod yn aml yn gysylltiedig â Singapore, mae reis cyw iâr Hainanese hefyd yn cael ei ddarganfod ym mhrisiau Gwlad Thai, Malaysia a Fietnam.\nTraddodiad Cyw Iâr Hainan\nYn ôl traddodiad, mae reis cyw iâr Hainanese yn cynnwys pedair elfen: y cyw iâr, y reis wedi'i goginio mewn broth cyw iâr, y broth a wasanaethir fel cawl a'r saws dipio neu sawsiau. Y cam cyntaf yw pwyso'r cyw iâr mewn brot cyw iâr gyda sbeisys ac arogl. Yr ail gam yw coginio reis gyda rhai o'r broth.\nMae'r amser coginio a nodir isod yn dweud awr ac ugain munud ond ni ellir cyflwyno reis cyw iâr Hainanes yn union ar ôl coginio. Rhaid i'r cyw iâr gael ei oeri yn gyfan gwbl cyn iddo gael ei dorri; Fel arall, bydd y sudd yn llifo allan gan adael y cig cyw iâr, yn enwedig y fron, yn sych. I orllewinwyr, meddyliwch am eidion rhost sydd angen digon o amser gorffwys cyn iddo gael ei sleisio. Mae'r un egwyddor yn berthnasol i gyw iâr Hainan. Mae amser yn hanfodol er mwyn caniatáu sudd i setlo fel eu bod yn aros lle y dylent-yn y cig-yn hytrach nag ar eich plât.\n1 cyw iâr cyfan, o ddewis am ddim, tua 1 a 1/2 cilogram o bwys\n4 brith cyw iâr, wedi'i wneud o esgyrn cyw iâr yn ddelfrydol\n1/2 cwpan gwin reis (a oes a\n2 basin, wedi'u plicio a'u haneru\nbwlch 1-modfedd o sinsir, wedi'i frysio\nlemongrass (rhan gwyn yn unig) , wedi'i ysgubo'n ysgafn\n2 llwy fwrdd o sinsir wedi'i gratio\n2 llwy fwrdd llwythau wedi'u torri'n fân\ntua 4 llwy fwrdd o olew cnau daear\nRhwbiwch y cyw iâr dros ben gyda halen graig i gael gwared ar amhureddau. Gwnewch y ddau neu dair gwaith hwn nes i chi weld bod y croen yn lân.\nRhowch y cyw iâr mewn pot yn ddigon dwfn i ganiatáu i'r cyw iâr gael ei danchu yn yr hylif coginio. Arllwyswch y win reis a digon o broth cyw iâr fel bod yna fodfedd o hylif o leiaf uwchlaw'r cyw iâr.\nDewch at y berw, sgimio unrhyw ysgafn sy'n codi. Gostwng y gwres fel nad yw'r hylif yn prin yn diflannu. Ychwanegwch y moch, garlleg, sinsir, lemongrass a phupur. Ychwanegwch halen os yw'r cawl yn annilys. Gorchuddiwch y pot a gadewch y cogydd cyw iâr.\nNawr, y rhan bwysicaf am poaching y cyw iâr. Mae gan bob cogydd ei driciau; Dyma'r rhain:\nMae pigota yn golygu y dylai'r hylif fod yn is na phwynt cryfhau . Yr hyn rwy'n ei wneud yw trosglwyddo'r pot i'r llosgwr lleiaf ar fy stôf a throi'r gwres i'r lleoliad isaf ar ôl ychwanegu'r aromatics.\nRwy'n seilio hyd yr amser powlio ar bwysau'r cyw iâr - 30 munud y cilogram. Felly, mae aderyn sy'n pwyso cilogram a hanner yn ei gwneud yn ofynnol bod amser powlio o 45 munud.\nPan fydd yr amser poaching wedi'i orffen, trowch y gwres i ben ond gadael y cyw iâr yn y pot, wedi'i orchuddio, am ddeg munud arall.\nGan ddefnyddio clustiau cegin, tynnwch y cyw iâr oddi ar y broth. Y ffordd orau o beidio â thorri'r croen yw rhoi un fraich o'r clustiau i mewn i gefn y cyw iâr. Mae rhai cogyddion yn clymu'r cyw iâr mewn bath iâ. Mae'n well gen i adael i'r cyw iâr oeri'n araf. Mae'n rhaid i chi barhau i goginio'r reis a pharatoi'r saws dipio beth bynnag, felly mae digon o amser i'r cyw iâr oeri. Rhowch y cyw iâr mewn powlen bas, gorchuddiwch yn ddidrafferth (rwy'n gorchuddio'r bowlen gyda cholander yn troi i mewn i'r wyneb) a gadael i oeri am o leiaf awr.\nYn y cyfamser, rhowch y broth a'i fesur yn ddigon i goginio'r reis. Coginiwch y reis fel arfer. Dwi'n unig yn gadael reis a chawl yn y popty reis. Pan fydd y reis yn cael ei wneud, ffoniwch fforc.\nNawr, ar gyfer y sawsiau dipio. Rwy'n hoffi gwasanaethu fy nghyw iâr Hainanese gyda thri ohonynt. Y ddwy saws chili cyntaf (yr wyf yn tueddu o blaid Sriracha) a saws hoisin - nid oes angen paratoi arnoch. I wneud y saws sinsir, cymysgwch y sinsir wedi'i gratio, y criben wedi'u torri, olew cnau daear a digon o halen i'w flasu.\nTrosglwyddwch y cyw iâr i fwrdd torri. Bydd yn rhaid ei dorri drwy'r esgyrn felly bydd angen cyllell trwm arnoch ar gyfer y swydd. Mae'n well gen i raeadr. Darganfyddwch y cyd sy'n cysylltu y glun (nid y goes) o'r cefn a'i dorri'n ofalus drwy'r cyd, gan adael y goes sydd ynghlwm wrth y glun. Gwnewch yr un peth ar gyfer y goes a'r glun arall. Dod o hyd i'r cymalau sy'n cysylltu'r "drumsticks" o'r fron ac yn torri trwy'r cymalau i wahanu'r ddau aden o'r fron. Rhowch y gluniau a'r adenydd o'r neilltu.\nTorrwch drwy'r cig o'r fron yna torri drwy'r ffordd i dorri'r cyw iâr i mewn i hanner. Gosodwch y hanner cyntaf fflat ar y bwrdd torri. Torrwch y cig mewn cyfnodau un modfedd. Torrwch yr esgyrn yn iawn lle rydych wedi torri'r cig. Gwnewch yr un peth ar gyfer y cluniau a'r adenydd.\nDyma'r rhan yn awr pan allwch chi ddweud a ydych wedi coginio'ch cyw iâr Hainan yn gywir. Pan fyddwch chi'n torri trwy asgwrn y clun, gwiriwch y lliw - dylai'r ganolfan fod yn binc. Os yw'n llwyd, caiff y cyw iâr ei goginio.\nPiliwch y sleisys cyw iâr ar y plat. Gweini gyda'r reis cyw iâr, sawsiau cawl a dipio sy'n weddill.\nSodiwm 936 mg\nChar Kway Teow: Ymerawdwr Malaysion Noodles\nRyseitiau Quinoa Quintessential


DeMix Pro 3.0 yw'r meddalwedd gorau ar y farchnad ar hyn o bryd ar gyfer tynnu a gwahanu lleisiol o ansawdd uchel. Mae'n cyfuno algorithmau ynysu sain AI blaengar sy'n eich galluogi i ynysu'r llais arweiniol a chefn yn eich trac dewisol, i gael canlyniad glân heb lawer o arteffactau.\nDeMIX Pro, Gan AudioSourceRE, yn cynnwys ystod o improgwythiennau. ImproMae gwahaniadau lleisiol ved AI yn agosach at y gwreiddiol nag erioed, ac mae'n caniatáu ichi gadw lleisiau cefndir yn eich traciau carioci. Sain promae fessionals wrth eu bodd yn defnyddio ein meddalwedd oherwydd mae'n arbed amser ac arian iddynt yn y post-prodwythell.\n'Meddalwedd echdynnu gorau a ddefnyddiais erioed.' - Mark Linett (Enillydd Gwobr Grammy Tair Amser)\nGwahanol Leisiau Arwain a Chefnogi i Garioci, Neu i Gymysgu ac Ail-Feistroli\nDeMix Pro Mae 3.0 yn ddelfrydol ar gyfer gwahaniad lleisiol o ansawdd uchel rhwng lleisiau plwm a chefn, gyda proechdynnu ansawdd anwythiad y gellir ei ddefnyddio ar gyfer samplu, ailgymysgu neu remastering yn ddiweddarach. Rydym yn cynnig hyblygrwydd heb ei ail gyda gwahaniadau traciau annistrywiol, diderfyn, cymysgydd amlsianel wedi'i ymgorffori, a'r gallu i dynnu lleisiau.\nGellir defnyddio ein meddalwedd gwahanu lleisiol hefyd i greu traciau carioci o ansawdd uchel gydag ychydig iawn o ymyrraeth. Am ganllaw cam wrth gam ar greu trac carioci yn benodol, edrychwch ar ein blog ar Sut i Wneud Fersiwn Karaoke o Unrhyw Drac Yn Gyflym ac yn Hawdd Gyda Demix Pro. Gweler isod ganllaw ar wahanu lleisiol at bob defnydd arall.\nSut i Wahanu Eich Llais a Llais Cefn\nCam 1: Cofrestrwch ar gyfer treial am ddim gan ddefnyddio'r ddolen hon neu prynwch danysgrifiad misol, blynyddol neu oes i'r feddalwedd yma.\nSylwch: Ar gyfer y treial am ddim bydd angen eich manylion talu, ond ni chodir tâl arnoch am 7 diwrnod a gallwch ganslo ar unrhyw adeg.\nCam 2: Ar ôl eich pryniant byddwch yn cael eich ailgyfeirio i dudalen mewngofnodi a bydd cyfrinair dros dro yn cael ei anfon at eich e-bost. Mewngofnodwch a diweddarwch eich cyfrinair.\nCam 3: O dudalen eich cyfrif byddwch yn gallu llwytho i lawr y DeMIX Pro meddalwedd a gweld allwedd eich trwydded\nCam 4: Dadlwythwch ilok am ddim yn https://www.ilok.com a chofrestru ar gyfer cyfrif\nRHAID i chi gofrestru ar gyfer cyfrif gyda ilok a gosod ilok License Manager fersiwn 5.4.1 neu'n fwy newydd i'w redeg DeMIX Pro\nCam 5: Unwaith y bydd y llwytho i lawr yn gyflawn, gosod y DeMIX Pro meddalwedd ar eich cyfrifiadur\nCam 6: Rhedeg DeMIX Pro a dilynwch y camau i gysylltu eich Allwedd Trwydded â'ch cyfrif.\nUnwaith y bydd wedi'i gysylltu ag ilok, mae'r meddalwedd yn agor. I Defnyddio DeMIX Pro\nCam 1: Llwythwch ffeil sain\nCam 2: Cliciwch ar y botwm Llais yn y panel uchaf a dewis Pob Llais.\nCam 3: Cliciwch Derbyn, ac aros i'r meddalwedd wahanu'ch ffeil.\nCam 4: Pan fydd y gwahaniad wedi'i orffen, fe welwch ddau drac newydd yn y golwg aml-drac. Cliciwch y botwm Llais eto, dewiswch y trac Llais a'r tro hwn dewiswch Lead Vocals.\nCam 5: Cliciwch Derbyn eto, ac arhoswch i'r feddalwedd wahanu'r Prif Leisiau o'r trac All Vocals.\nCam 6: Nawr gallwch chi unawdu neu dawelu'r Prif Leisiau neu'r Llais Cefn yn dibynnu ar yr hyn rydych chi'n edrych amdano.\nEin Hargymhellion ar gyfer y Canlyniadau Gorau\nRydym yn awgrymu defnyddio recordiad anghywasgedig o ansawdd uchel pan fo modd. Bydd y canlyniadau gorau yn cael eu cyflawni gyda ffeiliau anghywasgedig fel WAV, AIFF, neu FLAC. Er DeMix Pro cefnogi fformatau fel MP3 a M4A, mae'r rhain yn cael eu cywasgu mewn ffordd sy'n diraddio ansawdd sain, sy'n ei gwneud yn anodd eu gwahanu.\nYnysu Lleisiau'n Hawdd Am Ddim gyda a DeMix Pro Treial\nDeMix Pro yn cynnig treial 7 diwrnod llawn sylw am ddim pan fyddwch chi'n cofrestru ar gyfer tanysgrifiad misol, sy'n dechrau ar $24.99. Mae gennych hefyd yr opsiwn o danysgrifiad blynyddol am $249.99, neu danysgrifiad oes am $549.99.\nMae ein meddalwedd yn caniatáu ichi GREU Gwahaniadau DRWM, KARAOKE A STEMS ERAILL yn hawdd ac yn gyflym gyda'r AI MWYAF UWCH DEMIXTECHNOLEG ING ar gael yn y farchnad.\nEin cenhadaeth yw cynnig ateb i sain proffesiynau a charwyr cerddoriaeth fel ei gilydd, sy'n gyflym ac yn hawdd i'w defnyddio, yn arbed amser ac arian iddynt, ac yn darparu canlyniadau sain o'r ansawdd uchaf. Rydym yn profi ac yn diweddaru ein meddalwedd yn rheolaidd i sicrhau ein bod yn bodloni safonau uchaf y diwydiant.\nArhoswch yn y Ddolen\nMae yna nifer o ffyrdd i aros yn wybodus am ein prodiweddariadau dwythell a chynigion unigryw, felly ni fyddwch byth yn colli datrysiad newydd i greu ffeiliau sain o ansawdd uchel.\nTanysgrifiwch i'n cylchlythyr ar y hafan ein gwefan.\nDilynwch ni ar gyfryngau cymdeithasol @Audiosourcere on Twitter, Facebook ac Instagram\nEdrychwch ar y tiwtorialau fideo ar ein Sianel YouTube


Lawrlwytho MP4 Player 3.35.2 – Vessoft\nWindowsAmlgyfrwngChwaraewyr cyfryngauMP4 Player\nCategori: Chwaraewyr cyfryngau\nTudalen swyddogol: MP4 Player\nChwaraewr MP4 – meddalwedd i chwarae ffeiliau amlgyfrwng mewn MP4, FLV a WebM fformatau. MP4 Chwaraewr yn eich galluogi i weld y fideo mewn ansawdd uchel, creu playlists a newid maint neu thryloywder y chwaraewr. Mae’r meddalwedd yn galluogi i newid tagiau a gweld gwybodaeth fanwl am ffeiliau cyfryngau. MP4 Chwaraewr hefyd yn cefnogi’r is-deitlau ac mae’n cynnwys llawer o offer i addasu. Mae’r meddalwedd wedi hawdd i’w ddefnyddio rhyngwyneb ac yn defnyddio adnoddau system lleiafswm.\nCefnogi fformatau MP4, FLV a WebM\nGweithio gyda rhestrau chwarae\nDefnydd isel o adnoddau system\nLawrlwytho MP4 Player\nFacebook Video Downloader – rheolwr cyfleus i lawrlwytho ffeiliau fideo o Facebook a gwasanaethau poblogaidd eraill. Mae’r meddalwedd yn galluogi i drosi’r fideos mewn sawl fformat sain a thynnu’r traciau sain o ffeiliau fideo.\nTroswr MP4 – удобный в использовании конвертер файлов для преобразования видео в различные медиа форматы. Программа поддерживает работу с большинством популярных медиа форматов и пакетную обработку файлов.\nSylwadau ar MP4 Player\niTunes – chwaraewr poblogaidd i chwarae’r ffeiliau cyfryngau yn ôl. Mae’r meddalwedd yn cefnogi’r cydamseriad data rhwng eich cyfrifiadur a dyfais Apple.\nMae chwaraewr pwerus yn eich galluogi i chwarae y rhan fwyaf o’r fformatau cyfryngau a defnyddio hidlyddion sain ac effeithiau fideo gwahanol.\nMae’r offeryn i chwilio a chwarae cerddoriaeth. Mae’r meddalwedd yn trefnu llyfrgelloedd cerddoriaeth ac yna gallwch eu rhannu gyda ffrindiau.\nPecyn cymorth Dr.Fone ar gyfer iOS – mae meddalwedd wedi’i gynllunio i wneud copi wrth gefn neu adfer y data, trwsio gwallau y system a dileu’r data personol o’r iPhone, iPad neu’r iPod.\nMae’r trawsnewidydd fideo amlswyddogaethol trosi’r ffeiliau cyfryngau i mewn i fformatau gwahanol. Mae’r meddalwedd yn cefnogi fformatau sain a fideo poblogaidd, a hefyd y rhan fwyaf o’r fformatau ddelwedd.\nMae’r rheolwr ar gyfer ffonau symudol gan y cwmni Nokia. Mae’r meddalwedd yn caniatáu i chi reoli ffeiliau, cysylltiadau, negeseuon a sync data gyda eich cyfrifiadur.\nModio – offeryn i weithio gyda gemau o gonsol gêm Xbox 360. Mae Modio yn caniatáu ichi olygu ffeiliau a mynediad i gronfa ddata’r gemau sydd wedi’u cadw o bedwar ban byd.


197 - TRAP\nCYFEIRNOD GRID: SN 647185\nARWYNEBEDD MEWN HECTARAU: 634.30\nArdal fechan o ran maint wrth droed y Mynydd Du, a oedd unwaith yn rhan o Faenor Llys a lanwai ran ddwyreiniol cwmwd Iscennen. Roedd Iscennen, yn wahanol i weddill Cantref Bychan yr oedd yn rhan ohono, wedi parhau mewn enw yn annibynnol ar reolaeth Eingl-Normanaidd hyd 1284 pan y'i prynwyd gan John Giffard. Ym 1340 daeth yn aelod o Ddugaeth Lancaster (Rees 1953, xv-xvi). Gall fod Ardal 197 wedi bod yn rhan o ystad maerdref Carreg Cennen (gweler Ardal 198); o leiaf yr oedd ty^ bonedd, Cwrtbrynbeirdd, wedi ei sefydlu yn yr ardal erbyn diwedd y cyfnod canoloesol diweddar, sydd efallai'n dangos dosraniad ystad fwy o faint. Mae Cwrtbrynbeirdd yn dy^ -neuadd y preswyliodd Morris Owen ynddo yn y 15fed ganrif (Jones 1962, 259) a gall fod cysylltiad rhyngddo â chau tir comin yn Ardal gyfagos 199 gyda'i dyllau cwningod. Mae'r system amgylchynol o glostiroedd cromliniol canolig eu maint yn gwahaniaethu'n fawr oddi wrth glostiroedd mwy afreolaidd gweddill yr ardal ac mae'n bosibl bod y dirwedd wedi ei had-drefnu gyda sefydlu'r ty^ a ddaeth yn ddiweddarach yn rhan o ystad Gelli Aur (Jones 1987, 17). Roedd ty^ Carreg Cennen yn sefydliad de novo gan y nabob Thomas Wright Lawford ym 1806, ac nid oes ganddo gysylltiad, ar wahân i'r enw, â Chastell Carreg Cennen (Ardal 256), ond ymddengys ei fod yn sefyll ar safle plasdy Canoloesol a berthynai i Abaty Talyllychau (Owen 1894, 35). Mae gan yr ardal, fel llawer o blwyf Llandeilo Fawr nodwedd eglwysig iddi; roedd tir mynachaidd pellach i'r dwyrain, a chapel Canoloesol (anwes i Landeilo Fawr?) i'r de o Gwrtbrynbeirdd, a cheir mynwent gistiau i'r gorllewin. Mae'n bosibl bod capel pellach yn bodoli gerllaw Trap lle y mae'r cnewylliad presennol, fodd bynnag yn perthyn i'r 19eg ganrif ddiweddar a'r 20fed ganrif; roedd y dirwedd bresennol wedi ei sefydlu erbyn yr amser pan baratowyd map y degwm plwyf Llandeilo Fawr (1841), ond y felin a'r dafarn yn ymyl y ffordd, y Cennen Arms, yw'r unig adeiladau a ddangosir yn Trap.\nLleolir ardal Trap ar draws dyffryn agored afon Cennen islaw Castell Carreg Cennen. Mae gwaelod y dyffryn yn gorwedd ar tua 100m tra bod yr ochrau yn codi i dros 200m ar yr ochr ddeheuol gyda llawer brigiad carreg galch carbonifferaidd. Mae'r ardal wedi ei chau yn gyfres o gaeau bach afreolaidd, ar wahân i'r ochr ddeheuol yn agos at Gwrtbrynbeirdd lle y mae clostiroedd mwy rheolaidd canolig eu maint yn bodoli. Cloddiau pridd gyda gwrychoedd yw ffiniau y caeau i gyd, er bod ffensys gwifren yn ategu'r rhan fwyaf o'r cloddiau. Amrywia'r cloddiau o ran eu cyflwr, ond tueddant i fod wedi gordyfu. Mae gan rai ffermydd gloddiau sydd wedi eu cynnal a'u cadw'n gymen. Mae tuedd bach i esgeuluso cloddiau ar y lefelau uwch. Mae gan lawer o'r cloddiau goed nodedig a rhydd y rhain, a'r cloddiau sydd wedi gordyfu a'r clymau bychain o goed collddail lluosog olwg goediog i'r dirwedd. Mae sawl planhigfa o goed coniffer yn bod yn yr ardal. Tir pori yw'r defnydd tir pennaf ac er bod llawer ohono wedi ei wella, mae sawl darn o dir brwynog a heb ei wella ar lethrau'r dyffryn a gwaelod y dyffryn. Mae patrwm yr anheddiad yn un o ffermydd a thai gwasgaredig gyda chlwstwr llac o dai yn Trap. Mae'r tai a'r ffermdai gwasgaredig hefyd yn dyddio o'r 19eg ganrif yn bennaf ac yn y traddodiad brodorol. Mae'r adeiladau o statws uwch a mwy hynafol megis y ty^ mawr is-ganoloesol a'r un diweddarach yn Nghwrtbrynbeirdd a'r ffarm yn Llwyndewi yn darparu rhagor o ddyfnder-cyfnod a rhagor o haeniad cymdeithasol ac economaidd i'r dirwedd. Mae'r rhan fwyaf o'r tai allan o'r 19eg ganrif ac wedi eu codi â cherrig, ond mae adeiladau fferm modern yn gysylltiedig â hwy.\nMae'r archeoleg a gofnodwyd yn cynnwys dau dwmpath llosg o'r Oes Efydd, ac o'r cyfnod Canoloesol, ceir mynwent cistiau ac o bosibl ffynnon gysygredig. Mae'r nodweddion archeolegol ar hyd y bryncyn carreg galch sy'n ffurfio ymyl ddeheuol yr ardal yn ymwneud yn bennaf â phrosesu carreg galch megis chwareli, odynnau calch a gweithfeydd calch.\nCeir nifer o adeiladau nodedig. Mae olion y Capel Dewi canoloesol yn rhestredig Gradd II Yn union i'r gogledd mae Cwrtbrynbeirdd (Rhestredig Gradd II) sydd yn tarddu o'r 15fed a'r 16eg ganrif, gyda lansed gorniog sengl a newidiadau diweddarach. Ty^ bonedd diweddarach yw Ty^ Carreg Cennen (Rhestredig Gradd II), y dechreuwyd ei godi yn 1806 ar sail dyluniadau gan y pensaer S P Cockerell, ac mae'n enghraifft dda o dy gwledig Sioraidd gyda neuadd risiau ryfeddol ac adeilad gwenynfa arbenigol rhestredig Gradd II, ac mae wedi cadw ei brif nodweddion. Saif rhes ffurfiol o adeiladau fferm o'r 18fed a'r 19eg ganrif yn Llwyndewi. Adeiladau o'r 19eg ganrif yn bennaf yw'r rhai yn Trap, wedi eu codi â charreg a thoeau llechi gyda thai yn y traddodiad brodorol a'r traddodiad Sioraidd cain. Rhwng y rhain ceir anheddau o'r 20fed ganrif ddiweddar mewn amrywiaeth o arddulliau a deunyddiau, er y gall y felin, fodd bynnag, fod o gyfnod cynharach a cheir bocs ffôn K6. Mae'r tai a'r ffermdai gwasgaredig hefyd yn dyddio o'r 19eg yn bennaf ac wedi eu codi o gerrig gyda thoeau llechi, ac er bod llawer yn y traddodiad brodorol ac yn adeiladau deulawr â thri bae, y mae enghreifftiau o'r arddull gain Sioraidd. Mae'r rhan fwyaf o'r tai allan ar y ffermydd o'r 19eg ganrif, wedi eu codi o gerrig gyda'r enghreifftiau mwyaf sylweddol mewn trefn led-ffurfiol er yn aml maent yn un rhes yn unig.\nMae'r ardal gymeriad hon er wedi ei diffinio'n dda i'r de lle mae'n gorgyffwrdd â thir uchel sydd heb ei rannu'n gaeau, yn llai diffiniedig ar yr ochrau eraill. I'r de, i'r dwyrain a'r gorllewin mae'r ardaloedd cymeriad yn cynnwys nodweddion tebyg ac mae tuedd i gael llain o newid graddol, yn hytrach na ffin ymyl galed, a'r eithriad yw ardal gymeriad fechan Castell Carreg Cennen i'r dwyrain.


Hyfforddiant Therapi Celf. | Gwynedd Greadigol\nHyfforddiant Therapi Celf.\nI gymhwyso fel therapydd celf mae angen astudio cwrs MA Therapi Celf gan raglen hyfforddi sydd wedi ei gymeradwyo gan Y Cyngor Proffesiynau Iechyd a Gofal. Dylai ymgeiswyr am hyfforddiant therapi celf fel arfer fod yn raddedigion mewn celf a dylunio, ond rhoddir ystyriaeth i athrawon cymwysedig, gweithwyr cymdeithasol, seicolegwyr a gweithwyr proffesiynol eraill sydd ag ymrwymiad i’r celfyddydau gweledol yn ogystal. Mae’r hyfforddiant ar gael yn rhan amser dros gyfnod o dair blynedd ac ar sail llawn amser am ddwy flynedd.\nMae ymarfer fel therapydd celf yn gallu bod yn waith heriol a sensitif, felly mae gofyn i ymgeiswyr fod yn bobl aeddfed a hyblyg. Yn arferol mae’r hyfforddiant yn cynnwys gwaith theori, lleoliadau clinigol, arolygaeth, ymchwil, gwaith celf a mynychu therapi celf personol. I ddarllen mwy am sut i hyfforddi ac ym mhle mae’r cyrisau yn cael eu cynnig dilynwch y ddolen gyswllt yma (Saesneg yn unig) … https://www.baat.org/Careers-Training\nMae The British Association of Art Therapists yn cynnig cyrsiau cyflwyno (un diwrnod) a chyrsiau sylfaen (5 diwrnod) yn y maes, mae mynychu yn gallu bod o help i ddysgu mwy am y maes cyn ymrwymo i gwrs MA llawn, cliciwch yma am fanylion cyrsiau cryno sydd ar gael https://www.baat.org/…/Introduction-and-Foundation-Courses**


Wythnos Ailgylchu 2019 – Ailgylchu wedi ei Halogi - Cardiff Council Commercial Waste Services\nWythnos Ailgylchu 2019 – Ailgylchu wedi ei Halogi\nPeidiwch â gwastraffu eich ailgylchu!\nDyma 17eg flwyddyn yr Wythnos Ailgylchu, ac fel Awdurdod Lleol rydym yn llwyr gefnogol o’r ymdrechion i godi ymwybyddiaeth ynghylch ailgylchu.\nMae thema eleni yn canolbwyntio ar ailgylchu wedi ei halogi. Mae cyfraddau ailgylchu’r wlad wedi bod yn cynyddu flwyddyn ar ôl blwyddyn ac mae Cymru bellach yn ail yn y byd o ran ei chyfraddau ailgylchu cartref. Mae hyn yn newyddion da, ond yn anffodus mae ein lefelau halogiad ailgylchu wedi bod yn cynyddu hefyd.\nMae hyn yn newyddion drwg, oherwydd po uchaf yw’r lefelau halogi, lleia’n y byd y gallwn ei adennill o’ch bagiau ailgylchu. Felly gallai’r holl ymdrech yna o roi eitemau ailgylchadwy yn eich bin ailgylchu fynd yn wastraff!\nBeth yw ailgylchu wedi ei halogi?\nMae ailgylchu wedi ei halogi yn cyfeirio at bresenoldeb unrhyw eitemau na ddylen nhw fod yno, wedi eu rhoi yn y biniau neu’r bagiau ailgylchu.\nPethau cyffredin sy’n halogi yw:\nCynwysyddion bwyd brwnt\nPapur tusw wedi ei ddefnyddio\nBwyd neu olion bwyd (dylech ddefnyddio ein casgliadau gwastraff bwyd yn lle)\nMae modd ailgylchu rhai o’r pethau hyn, ond nid trwy gasglu’r bagiau gwyrdd a’r bagiau clir. Mae ein holl ailgylchu yn mynd i’r Cyfleuster Adennill Deunyddiau (CAD) sydd wedi ei greu ond i drin eitemau a deunyddiau ailgylchu penodol. Mae modd gweld rhestr o’r eitemau hyn yn adran Ailgylchu ein gwefan.\nNi ellir ailgylchu unrhyw gynwysyddion bwyd brwnt neu dywelion papur a ddefnyddiwyd am nad ydynt yn lân. Mae’n rhy anodd a drud i Ail-broseswyr lanhau’r eitemau hyn, felly nid ydynt yn cael eu hailgylchu.\nSut allwn ni leihau ar halogi?\nAc eithrio’r amlwg “peidiwch â rhoi’r eitemau anghywir yn y bin” mae’r awgrymiadau canlynol gennym:\nGolchwch eich cynwysyddion bwyd plastig a metel. Gallai’r olion bwyd ar y rhain ddifetha gweddill yr ailgylchu!\nGosodwch ein posteri ailgylchu Ie/Na o amgylch y gweithle (gweler yma)\nHeriwch gydweithwyr sy’n gwrthod ailgylchu\nCofrestrwch ar gyfer ein casgliadau ailgylchu un ffrwd!\nGwahanu eich ailgylchu lle mae’n tarddu yw’r ffordd orau o leihau perygl halogiad, ac sy’n cynhyrchu’r ailgylchu o’r ansawdd gorau. Gallwn ddarparu cynwysyddion gwahanol ar gyfer gwydr a chardfwrdd i’ch busnes a thrwy gasglu’r rhain ar wahân, bydd yn ein galluogi ni i osgoi mynd drwy ein CAD a sicrhau na fydd unrhyw un o’r deunyddiau hyn wedi eu halogi.\nGellir cael manylion pellach yn adran Ailgylchu ein gwefan.


Stori Fawr Dre-fach Felindre - Penboyr\nDyma fynd ar daith trwy bentref bach Penboyr, yr enw a roddir ar y plwyf hwn, ac ar yr Ysgol Gynradd Eglwysig leol. Dyma geisio dwyn atgofion o’r ardal honno yn y 40’au a’r 50’au yn ystod y ganrif ddiwethaf.\nMae’n werth nodi bod John Tudor Jones yn ei lyfr Cofio’n Ôl a Cofio’r Hwyl yn cyfeirio’n gyson at ardal Penboyr, Cwmpengraig a Drefach Felindre. Trwy wneud hynny mae’n cofnodi bywyd yr ardal o’r 1920’au ymlaen ac mae’r ddau lyfr yn bwysig oherwydd eu bod yn rhoi darlun byw i ni o fywyd yr ardal yn y cyfnod hwnnw.\nMae’r ffordd drwy bentref Penboyr yn dechrau wrth yr Hen Reithordy ar waelod Rhiw Cyrff ac yn gorffen wrth Bwlchclawdd a Cross Roads, ac yn cwrdd a’r ffordd sy’n dod o Gwmpengraig. Doedd hon ddim yn ffordd y byddem ni yn ei defnyddio bron o gwbl, ond mae enwau’r llefydd yn gyfarwydd gan fy mod yn adnabod cymaint o’r bobl oedd yn byw ar y topiau hynny uwchben pentref Felindre yn y cyfnod hwnnw.\nDyma ddringo Rhiw Cyrff yn gyntaf, sef rhiw serth iawn i fyny am gyfeiriad Penboyr. O edrych lawr ar yr ochr chwith fe gawn olygfa dda o Alltpenrhiw a phentref bach Drefelin. Ac o edrych yn ôl o dop y rhiw gwelwn bentref Felindre oddi tanom, a Drefach a Waungilwen yn y pellter.\nOnd pam galw’r rhiw hon yn Rhiw Cyrff?\nMae Daniel Jones yn ceisio egluro hynny ar dudalen 97 o’r llyfr Hanes Plwyfi Llangeler a Phenboyr (1899). Dyma mae e’n ddweud –\n“Hon yw’r ffordd o Felindre i Eglwys Penboyr. Helaethwyd hi, gan ei gwneud yn addas i angladdau i deithio drosti tua dechrau’r ganrif (tua 1800), gan yr Archddeacon Beynon, rheithor Penboyr. ... a thebyg bod y rhiw hon yn cael ei dynodi ar yr enw oddi wrth y ffaith mai dyna’r ffordd y cludid cyrff i fynwent y plwyf.”\nY tŷ cyntaf ar y dde, a rhyw hanner ffordd fyny Rhiw Cyrff yw Brynbedw. Cefais i fy ngeni yn Llwynbedw sydd yn y pant o dan Brynbedw. Roedd Llwynbedw yn hen enw, ond mae’n debyg, oherwydd mai tŷ newydd cadarn oedd hwn, bod yr enw Brynbedw yn addas iawn gyda choedwig rhwng y ddau le, ac un yn uwch i fyny na’r llall.\nYr hen ŵr Jams Williams a’i wraig oedd yn byw yno yn fy nghyfnod i gyda Alice May a Martha Jane y merched a James Williams y mab – y tri yn ddibriod. Roedden nhw yn Fethodistiaid brwd ac yn ffyddlon iawn i’r achos hwnnw yng Nghapel Closygraig. Cofiaf yn dda am James y mab pan fyddai’n amser i ddewis y pregethwr gwadd i Gyrddau Mawr Closygraig pob Gwener y Groglith yn cynnig y Parch Tom Nefyn Williams yn gyson. Roedd e’n bregethwr Cyrddau Mawr arbennig iawn, a chofiaf ef yn pregethu yng Nghlosygraig. Fe wnaeth argraff fawr arnaf a byddai’n dod lawr o’r pulpud gan gario ymlaen i bregethu wrth gerdded ar hyd yr ale yn y capel. Mae un o’i bregethau yn dal yn y cof, sef honno am y fflam Gristnogol, a byddai’n gweiddi - ‘ddiffoddyth hi byth’. Roedd James mab Brynbedw yn gweithio yn siop groser Jorry yng Nghaerfyrddin ac yn dod adref bob penwythnos i Frynbedw. Yn un o’r ffatrïoedd gwlân y gweithiau Alice May ond bu Martha Jane yn gweithio gyda fy mam fel un o’r cogyddesau cinio yn Ysgol Penboyr. Nhw oedd y ddwy gogyddes gyntaf pan ddechreuwyd cinio ysgol am y tro cyntaf ar ôl yr ail ryfel byd.\nCofiaf am Jams Williams y tad yn dda gan fod llais uchel main ganddo ac fe’i clywsech yn siarad o bell! Roedd David y mab arall, a merch arall, yn byw yn Spring Cottage, Cwm Isaf, Cwmpengraig.\nTeulu da a rhinweddol iawn oedd teulu Brynbedw. Mae’n amlwg fod Cware Cerriig wedi bod ar y safle hwn hefyd gan fod y graig wedi ei naddu allan o’r tir o flaen y tŷ.\nWrth y tro ar ben y rhiw mae’r llwybr sy’n croesi’r ddol o Drefelin yn cysylltu gyda’r ffordd,. Yr hen enw ar y llwybr hwn oedd ‘Llwybr y Gath’. (Yn llyfr John Tudor Jones Cofio’n ÔL mae ganddo wybodaeth am lwybrau’r ardal sy’n ddefnyddiol iawn, ac mae’n son bod llwybr ar draws y ffordd ynny fan hon yn mynd trwy’r goedwig a lawr bob cam i Glanesgair sydd ar y ffordd i Gwmpengraig.)\nYna, o deithio ymlaen am ychydig ar ôl y tro fe ddown at ben hewl fferm Penlanfawr ar y chwith.\nJonnie Williams a’i wraig oedd yn ffermio Penlanfawr yn fy amser i, ac yn ogystal a bod yn ffermwr llwyddiannus a diacon yng Nghapel Closygraig, rwyf fi yn ei gofio fel chwaraewr snwcer a billiards llwyddiannus hefyd yn Neuadd y Ddraig Goch. Gwr bychan cadarn oedd ‘Johnny Penlanfowr’. Cyflwynodd Dlws Snwcer arbennig i’r tim gorau yng Nghyngrair Snwcer De Ceredigion, ac mae’r timau yn dal i chwarae amdano heddiw. Roedd fy mam yn adnabod Mrs Williams, Penlanfawr yn dda, gan y byddai hi yn dod lawr i Noddfa, yn y pentref, tŷ Mrs Campden y weinyddes hefyd ar nos Sadwrn i gael sgwrs gyda fy mam ac eraill tra byddai Jonnie ei gwr yn y neuadd yn chwarae snwcer. Yn ei lyfr Cofio’n Ôl gan John Tudor Jones, ac ar dudalen 99 mae’n son am Jonnie Williams a’i ‘wac lath’ (rownd laeth) ac yn mynd yn ddyddiol i werthu llaeth o gwmpas y tai... “Roedd ganddo ‘Fforden’ sef un o’r Ford Eight a gynhyrchwyd yn 1932. Byddai Williams yn cadw churn fawr ar y cludwr y tu ôl i’r modur a dosbarthu i’r ysgol hefyd.” Cymerodd Trevor Walters y rown laeth drosodd wedyn ar ôl i Jonnie ymddeol. Roedd Trevor wedi priodi merch Sam Williams Gwastod, Penboyr, sef brawd i Johnny. Bu Trevor yn was fferm ym Mhenlanfawr, ac fe gariodd Gillian a Jean, merched Trevor, ymlaen gyda’r ‘rownd laeth’ am ddegawdau.\nUn stori dda y clywais am Jonnie, ac yntau yn ddiacon yng Nghapel Closygraig, yw fod Sam y Bwtshwr wedi galw ym Mhenlanfawr ar ddydd Sul i geisio prynu bustach ar gyfer ei ladd a gwerthu ei gig. Y pryd hwnnw wrth gwrs, roedd hi’n beth annuwiol yng ngolwg y gymdeithas grefyddol leol i wneud del ar y Sul ac roedd rhaid ceisio osgoi hynny.\nBeth bynnag, fe ddaethpwyd a’r bustach allan i’r clos gyda Jonnie yn sefyll un ochr iddo a Sam y Bwtshwr yr ochr arall. Gofynnodd Sam y Bwtshwr “Oni bai mai dydd Sul yw hi fe fydden ni yn gofyun ichi, faint ych chi ishe am y bustach?” Yna, meddai Jonnie – “ Wel, oni bai mai dydd Sul yw hi fe fyddwn i yn gofyn am ugain punt ichi am y bustach ‘ma.”\n“Jawch”, oedd ateb Sam y Bwtshwr, “Ydy e’n dewach yr ochr ‘na te na beth yw e yr ochor hon”?\nMae taith o rhyw hanner milltir wedyn cyn dod i bentref bach Manllegwaun, sef yr enw ar yr ychydig dai ar fanc Penboyr. Os trown ni eto i lyfr Daniel Jones Hanes Plwyfi Llangeler a Phenboyr ac ar dudalen 87 fe gawn eglurhad llawn ar ystyr y gair Penboyr. Dyma bytiau o’r hyn mae e’n ei ddweud –\n“ Tua diwedd y ganrif ddiwethaf (18ed Ganrif) y dechreuwyd ysgrifennu a dweud yr enw ‘Penboyr’. Penbeyr ydyw hefyd mewn cofnodiad a wnaed yn 1487 ar lyfrau yr esgobaeth. Yn 1668 ysgrifennir ‘Penbeire a Penbeyer’, ac yn 1788 yn ‘Penbeyre’.” Mae Daniel Jones yn son wedyn am darddiadau posibl eraill i’r enw, ond ar y diwedd mae’n dweud –“Mae’n amhosibl rhoi ystyr boddhaol iddo”.\nY tŷ cyntaf y down iddo ar y dde yw Haulfryn. Yma yr oedd Ianto Davies neu ‘Ianto Bach’ i bawb yn yr ardal yn byw. Ychydig o gof sydd gen i amdano, ond ei fod yn teithio o gwmpas yn gwerthu nwyddau a’i fod yn caterer bwyd ar gyfer digwyddiadau. Yn agosach at fy nghenhedlaeth i oedd ei feibion Wilfred a Wally, a’i ferch Dilys.\nYna, yn syth ar ôl Haulfryn mae lon yn arwain at ddwy fferm fechan sef Penlanganol a Phenlangerrig.\nYm Mhenlanganol roedd Will ac Elsie Crompton yn byw. Yr un teulu a’r Dr Gareth Crompton a oedd yn byw yn Danffynnon, Cwmpengraig. Mae brith gof gen i am Ralph Palmer ac Annie Parry yn byw ym Mhenlangerrig. Da nodi i’r Dr Gareth Crompton briodi gyda un o deulu Ralph Palmer maes o law. Rwy’n cofio’r lon hon o Fanllegwaun, a heibio i Benlanganol a Phenlangerrig yn dod lawr bob cam ac allan yn ymyl Spring Cottage yng Nghwmpengraig.\nAr dudalen 64 yn ei lyfr Cofio'n Ôl, Mae John Tudor Davies yn dweud fel hyn – “Bodolau llwybr o Gwmpengraig Isaf ger hen adeilad Panteg i fyny dros Gware Llwyd allan i Rhiw Ledde gan ganlyn i Fanllegwaun ar ffordd Penboyr.”\nO fynd nol i Fanllegwaun, Penwalk oedd y lle nesaf gyda Bessie, Nansi a Molly Phillips yn byw yno. Yna down i Arfryn. Yn Arfryn roedd Wilfred (mab i Ianto Bach Haulfry) a Doreen Davies a’r plant yn byw. (neu Wilf i bawb). Fe ddaeth Wilf yn Gynghorydd dros yr ardal ar Gyngor Dosbarth Caerfyrddin ac yna’n Gadeirydd y Cyngor hwnnw. Dyma llun da ohonno o’r llyfr ‘Canrif o Luniau’, dudalen 108.\nCyng. Wilfred Davies yn cyflwyno anrheg i Leah Slaymaker yn 1993, am ddilyn Ysgol Brynsaron yn ddi-dor am saith mlynedd, yng ngŵydd y Brifathrawes Mrs Olive Campden.\nManllegwaun yw’r tŷ nesaf – y tŷ a roddodd ei enw i’r pentref bach hwn. I mi roedd yr enw yn un adnabyddus iawn gan bod Alice Evans Manllegwaun yn wraig bwysig ac amlwg ym mywyd Capel Closygraig, a minnau’n grwt ifanc yn addoli yno. Roedd Mari ei chwaer hefyd yr un mor ffyddlon ac yn perthyn i deulu Brynbedw. Fe ddaeth Lalmai y ferch yn wraig i’r Parch D J Thomas a fu’n weinidog yn yr Hendy, Pontarddulais a Machynlleth, ac ymddeol i ardal Beulah, Castell Newydd Emlyn. Merch iddyn nhw yw Mererid James, cyn Brif Weithredwraig a chyn Lywydd Cenedlaethol Merched y Wawr. (Newidiwyd yr enw Manllegwaun i LLANFAES erbyn hyn.)\nFferm fechan oedd Gwastod, ond yn llawer mwy enwog am y ddau Sam Williams – Sam Mowr a Sam Bach, sef Sam Gwastod y tad a Sam Gwastod y mab. Roedd Sam y tad yn frawd i Jonnie Williams Penlanfawr a’i wraig yn chwaer i Jac y Gof, Drefelin a Dafi Gof, Cwmpengraig. Roedd llawer o storïau difyr iawn am y ddau Sam a’r bobl leol yn hoff iawn o’u hadrodd. Dyma enghraifft o un o rheini yn unig.\nNid oedd trydan wedi cyrraedd Gwastod a Manllegwaun pan oedd Sam y mab yn ŵr ifanc, ac wedi iddo briodi a mynd i fyw i Landysul fe alwai nol yn Gwastod i weld ei dad gan mai helpu ei dad i ffermio oedd e’n arfer ei wneud yn Gwastod. Meddai Sam Bach wrth ei dad –\n“Nhad, na neis a gwell yw ca’l byw yn Llandysul gyda letric yn y tŷ, ac yn y gaea’ a’r fore tywyll, na’r cyfan sy’ ishe ei ‘neud wrth godi yw tynnu corden y switsh wrth y gwely ac fe ddaw’r gole ‘mla’n.”\n“Paid a cwyno,” oedd ateb ei dad. “Pan oeddet ti yn codi yn y gaea’ yma yn Gwastod ro’dd hi’n ole yn barod!”\nYn Lletyclyd roedd Dai a Lizzie Reeves a’r plant yn byw. Mae ei disgynyddion a’r enw Reeves yn dal i fod yn ardal Caerfyrddin.\nY lle nesaf yw Llaingof, ac yn ei lyfr Ar Drywydd Llofrudd mae’r diweddar Barch J Towyn Jones yn son amdano yn galw gyda’r hen wr ‘Evan Davies Llaingof’ i gadarnhau hanes y llofruddiaeth ym Mlaenduad yn Ebrill 1834. Rwyn cofio am Lizzie Ann a Mari Llaingof ac roedd ganddyn nhw frawd a ddaeth yn ficer, sef y Parch Evan John Davies. Fe ddaeth yn ficer poblogaidd iawn a chofiaf amdano pan oeddwn i yn y coleg ac yntau yn ficer yn Llanrhystud ger Aberystwyth.\nOnd, yr hyn oedd yn hynod amdano oedd y ffaith ei fod yn fyr iawn o gorffolaeth ac fe geir un stori amdano yn pregethu yn y pulpud a dim ond ei ben i’w weld uwchlaw’r Beibl yn y pulpud hwnnw. Wrth iddo godi ei destun “Myfi yw goleuni’r byd,” fe glywyd un o’r gynulleidfa yn dweud yn glir, “ tro’r pabwr lan ychydig ‘te”. (‘Pabwr’ yw’r gair am y darn hwnnw mewn lamp baraffin sy’n goleuo, ac wrth ei droi yn uwch fe geir mwy o olau.)\nWedyn daw Hyfrydfa, ble roedd Trevor Walters a’i deulu yn byw. ‘Trevor llaeth’ oedd e i bawb gan fod ‘rownd laeth’ ganddo yn yr ardal. Fe symudodd e i fyw wedyn i waelod pentref Drefach ac fe gariodd ei ferched Gillian a Jean y busnes ymlaen am flynyddoedd lawer. Bydd llawer yn cofio am Tom a Sarah Davies yn byw yno hefyd.\nJohnnie ac Elizabeth a’u merch Elinor oedd yn byw yn Delfryn.\nMae ffordd yn troi i’r chwith wedyn am Eglwys Penboyr ac ychydig cyn cyrraedd yr eglwys mae fferm Maesllan. Brith gof sydd gen i o James Thomas a’i wraig Kate yn byw yno.\nYn ymyl y mae Penrhiwficer.\nYn ymyl hefyd mae’r ddau Rhydfoyr – sef Rhydfoyr Isaf ble roedd Ben a Dan, a Morfyn ac Eira Jones yn byw. Er hynny ‘Alan Rhydfoyr’ roeddwn i yn adnabod orau (sy’n byw ym Manllegwaun o hyd). Roedd Morfyn yn weithgar iawn yn lleol ac yn aelod ffyddlon o Gor Bargod Teifi sydd a’u llun ar dudalen 115 o’r llyfr Canrif o Luniau. (Morfyn yw’r pumed o’r chwith yn y rhes gefn)\nTeulu’r Williams oedd yn byw yn Rhydfoyr Uchaf ac yn ei lyfr Cofio’n Ôl mae John Tudor Jones yn son am Jams Williams Rhydfoyr fel crefftwr a saer cefn gwlad ac yn gwneud ceirt a gambo ac olwynion o bren – “Mae’r grefft yn dal i fod yn y teulu heddiw a gyda mab Dafydd, sef Wyn Williams wrthi fel saer erbyn hyn.”\nMae Eglwys San Llawddog yn sefyll mewn man agored ar ôl ichi fynd heibio i Faesllan.\nAr dudalen 178 ymlaen yn y llyfr Hanes Plwyfi Penboyr a Llangeler gan Daniel Jones (1899) fe gewch gefndir hanesyddol yr eglwys yn llawn. Dyma eglwys Penboyr, a’r enw sydd ar y plwyf hwn. Yn 1808 tynnwyd yr hen adeilad i lawr ac adeiladwyd eglwys newydd. Mae lluniau o’r eglwys ar dudalen 99 o’r llyfr Canrif o Luniau.\n(Ar y chwith, a rhyw hanner ffordd rhwng y brif fynedfa o’r ffordd a’r eglwys ar hyd y llwybr mae bedd sgwâr gyda dwy garreg fedd fy hen deulu i – sef Teulu’r Lan, Cilrhedyn. (PHG).\nYn gorwedd yn y fynwent newydd mae llawer o fy ffrindiau a fy nghyfoedion yn ardal Drefach Felindre – ‘Eric Tŷ Hen’, ‘Bryan Pantygog’ ac yn ddiweddar Y Parchedig J Towyn Jones – disgynnydd arall o deulu’r Lan, Cilrhedyn. Yma y gorwedd John Evans (John y Gwas) yr hanesydd lleol ac yr ysgrifennais amdano o dan y pennawd ‘Enwogion’ ar Wefan ‘Stori Fawr Drefach Felindre.’)\nO ddod nol i’r brif ffordd a throi am gyfeiriad Caerfyrddin y fynedfa nesaf ar y dde yw’r lon sy’n arwain at y fferm TŶ HEN. Yma, roedd un o fy ffrindiau ysgol gorau yn byw – John Seimon Eric Griffiths neu ‘Eric Tŷ Hen’ i ni ei ffrindiau. Mae’r lon yn mynd heibio Tyhen a lawr bob cam i gwrdd a’r ffordd sy’n mynd o Gwmpengraig i gyfeiriad Caerfyrddin. Cofiaf fynd i Tŷ Hen, ac yno roedd tadcu Eric, sef Seimon, ei fam Annie a’i chwaer hithau Jane. Roedd gan Eric ddwy chwaer sef Nesta ac Eiry. Mae Eiry yn byw yn un o’r tai newydd yn weddol agos ym Mhenboyr.\nRoedd ‘Eric Tŷ Hen’ yn gymeriad arbennig iawn ac mor chwimwth ei dafod a’i ddigrifwch yn amlwg. Roedd e’n hoff iawn o farddoni hefyd. Ar dudalen 48 o fy hunangofiant O Lwyfan i Lwyfan rwy’n son am Eric ac yn cyfeirio at stori gyntaf Emyr Llewellyn yn ei lyfr Hiwmor y Cardi, a fy stori gyntaf innau yn y llyfr Hiwmor Sir Gar, am Eric\nA dyma ddod wedyn i Penlon Cottage lle’r oedd Tom Walters y crydd a gadwai siop waith yno. Roedd e yn un o ddigrifwyr yr ardal ac yn hoff iawn o glywed ac adrodd storïau.\nYna mae’r lon nesaf yn arwain i Nantllin ac yn lwybr cyhoeddus heibio’r Nant ac allan wrth Cilgraig ar ffoedd Cwmpengraig. Mab Nantllin oedd BD Rees a fu yn brifathro Ysgol Gynradd Penboyr ym mhentref Felindre am gyfnod hir. Fe wnaeth BD Rees gyfraniad mawr i fywyd cymdeithasol ardal Drefach Felindre, ac yn enwedig i Neuadd y Ddraig Goch. (Wele’r hanes amdano o dan y pennawd ‘Hanes Neuadd y Ddraig Goch’ ar Wefan ‘Stori Fawr Drefach Felindre.) Mae llun ohono ar dudalen 86 o’r llyfr Canrif o Luniau.\nY lle nesaf yw Llwynscawen ac yna y fferm Waunfawr lle roedd William Griffiths yn byw a bu llawer gwas a morwyn yn gweithio iddo yno.\nYna Blaenmaenog lle y daeth y teulu Hicks i ffermio o ganol Lloegr. Roedd y merched a Dennis Hicks yn Ysgol Penboyr gyda fi.\nYna, fe awn heibio Pantymeillion a Pantycrug cyn cyrraedd y ddau Fwlchclawdd bob ochr i’r ffordd cyn cyrraedd Cross Roads. Roedd Idris, Lillian ac Iris yn byw yn Bwlchclawdd Bach, sydd ar y dde, ac ar y chwith mae BWLCHCLAWDD MAWR. Yno, roedd Tom a Sophia yn byw. (Wrth baratoi hanes y teulu deuthum i wybod fod merch Bwlchclawdd wedi priodi gyda mab Llainddu, sydd yn ymyl. Maes o law nhw oedd yn ffermio fferm Y Lan, Cilrhedyn (yn ymyl fferm Blaenbowi). Elisabeth, merch y lan oedd fy mamgu. Felly, roedd merch Bwlchclawdd yn hen famgu i mi. Disgynnydd o’r un teulu felly oedd Tom Bwlchclawdd.\nA dyna fy nhaith o atgofioin trwy Penboyr wedi dod i ben.


Y Prosiect Cwmni Cletwr\nDiweddariad ar y prosiect ail-ddatblygu\nEr mwyn sicrhau dyfodol tymor hir cynaliadwy i’r busnes, ac ehangu ei wasanaethau a'i effaith, mae'r cwmni yn chwilio am arian i brynu Gwasanaethau Cletwr a chodi adeilad newydd, deniadol, cynaliadwy.\nBydd y busnes yn gweithredu ar ran y gymuned leol a bydd yn hybu bywyd cymdeithasol ac economaidd yr ardal. Byddwn yn ymestyn y gwasanaethau a gynigir i ddarparu lle cymunedol ar gyfer digwyddiadau ac i arddangos artistiaid a chynhyrchwyr lleol, yn ogystal â hyrwyddo treftadaeth naturiol a diwylliannol hyfryd yr ardal. Byddwn yn darparu llawer o gyfleoedd dysgu megis dosbarthiadau Cymraeg, cyfleoedd i helpu pobl yn ôl i mewn i waith, ac yn helpu pobl ifanc i ennill sgiliau galwedigaethol. Byddwn yn cefnogi nifer o swyddi o ansawdd uchel, trwy’r flwyddyn mewn ardal wledig.\nMae ein hymgynghoriad yn profi cefnogaeth sylweddol ar gyfer y prosiect. Mae mwyafrif mawr o bobl leol, pobl sy'n mynd heibio a thwristiaid eisoes yn cefnogi'r busnes cyfredol. Yn bwysicaf oll, yn ogystal ag adfer gwasanaethau hanfodol, mae'n cael ei weld fel canolbwynt cymunedol hanfodol a man cyfarfod. Mae ymgynghori hefyd wedi cadarnhau cefnogaeth i ehangu gwasanaethau presennol a datblygu rhai newydd.\nGallwch ddarllen ein Cynllun Prosiect llawn yma. Ar hyn o bryd mae hwn ar gael yn Saesneg yn unig, ymddiheuriadau.\nMae'r prosiect wedi derbyn caniatâd cynllunio ym mis Mehefin 2014. Ym mis Chwefror 2015, derbyniwyd Cwmni Cletwr wobr o £497,000 gan Gronfa'r Loteri Fawr. Gyda hwn gallem brynu'r safle a thalu am ran o'r costau ail-ddatblygu. Rydyn ni hefyd wedi derbyn grant o £25,000 gan Gyngor Ceredigion a £25,000 ychwanegol gan Trusthouse Charitable Foundation fel cyfraniadau at y costau adeiladu. (Diweddariad Awst 2016) Rydym bellach wedi derbyn £172,000 gan Llywodraeth Cymru, ac ar fin gael £88,000 gan yr EU. Gyda'r grantiau i gyd, dyma digon inni gychwyn ar yr adeilad newydd.\nDiolch i'r arian gan y Loteri, prynwyd y safle ym mis Mawrth 2016. Gobeithir gychwyn ar yr adeilad newydd erbyn diwedd 2016.\nSut y gallwch ein cefnogi?\nGall pawb chwarae rhan wrth helpu i wireddu’r freuddwyd a thrawsnewid ein cymuned. Am y tro, jyst cario ymlaen i ddefnyddio'r siop a chaffi!\nGwyliwch allan am newyddion yma!\nCewch dilyn y proiect ar ein blog newydd


Cyhoeddwyd gan: cathasturias | Mawrth 30, 2012\nToriadau llywodraeth Sbaen yn nesau at yr esgyrn: dros hanner gwariant arfaethedig yr Adran Dramor wedi mynd, treian o Amaeth a’r Amgylchedd a’r un peth yn Adran Diwydiant, Ynni a Thwristiaeth. 34% yn yr Adran Ddatblygu (Cynlluniau Mawr e.e. trafnidiaeth). Mae’n amlwg bod Rajoy a’i griw PP wedi ymuno â’r gwleidyddion hynny sy’n credu taw dim ond cael y llyfrau cownt yn iawn sy’n bwysig. Fydd dim byd fan hyn i helpu’r ifainc sydd heb waith na’r teuluoedd sydd heb gartref.\nYn Asturias rydym yn dal heb lywodraeth. Mae’r PP ar raddfa Sbeinig wedi gwneud yn eglur nad ydyn nhw’n ymddiried yn Cascos, (FAC, yr hen lywydd), a’r unig bwynt o gytundeb rhyngddyn nhw a’r PSOE yw bod rhaid gweithredu ar unwaith i ffurfio llywodraeth. Wneith IU ddim cytuno â FAC. Sy’n dod â ni nôl at UPyD â’i hunig aelod. Lan iddo fe nawr i benderfynu, ond gan fod y PSOE wedi cael mwy o seddi na neb arall dybiwn i y dylai fe roi rhyw fath o gefnogaeth iddyn nhw – efallai fesul pwnc os nad yw’n fodlon bod yn rhan o glymblaid.\nOnd mae’r haul yn dal i ddisgleirio – am ddeuddydd arall ta pun – ac mae bar y traeth yn agor heno ar gyfer gwyliau’r Pasg felly hei ho, wnewn ni anghofio am bethau anodd tan ddydd Llun.\nCofnodwyd yn Asturias, cymdeithas | Tagiau: Asturias, economi, etholiadau, gwleidyddiaeth, Sbaen, traeth, tywydd\n« Streic Sbaen


Gwella Dinasyddiaeth Ddigidol: Canllaw Ymarferol i Gynghorwyr - CLILC\nHafan > Rhaglenni a Chymorth > Datblygu a chynorthwyo cynghorwyr > Cyfryngau cymdeithasol a cham-drin ar-lein > Gwella Dinasyddiaeth Ddigidol: Canllaw Ymarferol i Gynghorwyr\nBeth yw dinasyddiaeth ddigidol?\nMae’r cyfryngau cymdeithasol wedi dod yn ofod cyhoeddus pwysig, lle ble mae cynghorwyr yn rhannu gwybodaeth wleidyddol ac yn ymgysylltu â chynghorwyr eraill a phreswylwyr. Mae gan y cyfryngau cymdeithasol y potensial i wella democratiaeth drwy hwyluso sgyrsiau mwy, mwy rhydd a mwy agored a thrwy alluogi cynrychiolwyr i gyfathrebu’n uniongyrchol â dinasyddion. Ond mae hefyd yn agor y drws i gamdriniaeth, aflonyddwch a bygythiadau, ynghyd â lledaenu camwybodaeth a thwyll wybodaeth a all effeithio ar ddemocratiaeth leol.\nMae papur gwyn Llywodraeth y DU Online Harms White Paper yn diffinio twyllwybodaeth fel lledaenu gwybodaeth ffug i dwyllo’n fwriadol. Cyfeirir at gamwybodaeth fel rhannu gwybodaeth ffug yn anfwriadol. Gall y ddau gyfeirio at wybodaeth ffug am bolisi neu fater (e.e. gwybodaeth gamarweiniol neu ffug am COVID-19) neu ledaenu straeon am unigolyn (yn cynnwys, e.e. lladd ar gymeriad).\nMae aflonyddu, bygwth a cham-drin ar-lein, a lledaenu cam a thwyll wybodaeth, yn heriau mawr bellach i ddemocratiaeth leol. Maent yn tanseilio ymgysylltiad cynhyrchiol rhwng ymgeiswyr neu swyddogion etholedig a dinasyddion, yn gwaethygu diffyg ymddiriedaeth a pholareiddio mewn gwleidyddiaeth, ac yn rhwystrau pellach i gyfranogiad gwleidyddol.[i] Gyda’r rheiny o grwpiau a dan gynrychiolir yn adrodd am lefelau anghymesur o gam-drin a bygwth ar-lein ac fel arall, mae hyn yn broblem o ran cynyddu amrywiaeth ein cynrychiolwyr lleol.\nOherwydd eu bod mor bresennol ac yn cyrraedd yn bell, mae aflonyddu, cam-drin a bygwth unigolion mewn bywyd cyhoeddus yn denu sylw yn y DU a thros y byd. Gwnaed ymdrechion cenedlaethol a rhyngwladol i wella hyfforddiant i’r heddlu a chynyddu ymwybyddiaeth a gwarchodaeth. Ond mae’r rhan fwyaf o’r cynlluniau yn delio â’r cam-drin wedi iddo ddigwydd. Yn y cyfamser, mae natur a chanlyniadau pellgyrhaeddol aflonyddu a bygwth yn gofyn am ddull gwahanol; un sydd yn ataliol, yn rhagweithiol ac yn gadarnhaol.\nMae gwella dinasyddiaeth ddigidol yn elfen allweddol o waith cwrteisi mewn bywyd cyhoeddus gan yr LGA, WLGA, COSLA a’r NILGA, ac mae’n dod yn fwy a mwy pwysig wrth i’n rhyngweithio dyfu ac wrth i dechnolegau gwybodaeth newydd ddod yn rhan o’r prif ffyrdd y mae dinasyddion, cynghorwyr a swyddogion yn cyfathrebu.\nMae dinasyddiaeth ddigidol yn golygu ymddwyn yn briodol a chyfrifol wrth ddefnyddio technoleg ac annog pobl eraill i wneud hynny hefyd. Mae’n cwmpasu llythrennedd digidol, moeseg, cwrteisi, diogelwch ar-lein, normau, hawliau, diwylliant a mwy.\nMae datblygu dinasyddiaeth ddigidol yn gofyn i ni wella cyfathrebu gwleidyddol ar-lein. Mae’n golygu mynegi’n safbwyntiau tra’n parchu hawliau a chymeriadau pobl eraill ac osgoi eu rhoi mewn risg neu achosi trallod diangen. Mae’n golygu parchu rhyddid i fynegi barn ac i anghytuno ond yn condemnio camdriniaeth.[ii]\nMae’r canllaw hwn yn rhoi cyngor ymarferol ac adnoddau i gynghorwyr, ac mae ei gyhoeddiad partner “Gwella Dinasyddiaeth Ddigidol - Ymchwil ac Arfer Gorau” yn rhoi cefndir ac ymchwil defnyddiol, ac yn edrych ar y gwaith da sy’n digwydd yn y DU a thramor i wneud gwahaniaeth.\nSeiliwyd y cyngor a’r adnoddau canlynol ar yr ymchwil a’r arfer gorau mwyaf diweddar sydd ar gael, ac ar gyngor gan y cynghorwyr a’r swyddogion eu hunain am yr hyn sydd wedi gweithio.\nCyngor gan gynghorwyr a swyddogion\nDewis pa blatfform\nMae’n ddefnyddiol deall fod gwahaniaethau yn y ffordd y lluniwyd platfformau sydd yn eu gwneud yn fwy neu’n llai addas i ddibenion arbennig. Er enghraifft:\nMae platfformau fel Facebook yn debyg i flogiau bach, yn fwy addas i grwpiau lleol.\nMae Twitter yn fwy addas i ymgysylltu a chynulleidfaoedd mwy a chyffredinol. Mae gwybodaeth ar Twitter yn tueddu i deithio’n gyflymach ac ymhellach ond mae’r cyfyngu ar nodau yn ei gwneud yn anodd cael trafodaethau ystyrlon arno.\nGallwch rannu lluniau a fideos ar Instagram drwy ei ap symudol ac mae’n tyfu’n gyflym mewn pwysigrwydd gwleidyddol. Fodd bynnag, er bod ei natur weledol yn ddefnyddiol i ddenu cynulleidfaoedd, mae cyfyngiad ar faint gall ymgysylltu.[iii]\nBydd yna blatfformau eraill sy’n berthnasol i’r maes hwn wrth i dechnoleg a thueddiadau ddatblygu, ond mae’r canllaw hwn yn cynnig egwyddorion cyffredinol a ddylai helpu’r defnyddwyr i ryngweithio ar-lein yn llwyddiannus.\nMae cynghorwyr etholedig a swyddogion cefnogi yn sôn yn aml fod gan aelodau o’r cyhoedd syniadau neu ddealltwriaeth gwahanol am yr hyn sydd ac sydd ddim yn dderbyniol ar-lein. Er bod rhai unigolion yn ymddwyn yn ddifrïol gyda’r bwriad o godi ofn, nid yw eraill wir yn deall effaith eu hymddygiad. Nid yw hyn yn esgusodi unrhyw gam-drin wrth reswm, ond gall egluro pan ei bod yn anodd i rai pobl sylweddoli eu bod yn cam-drin.\nMae cynghorwyr yn awgrymu y bydd cael canllawiau clir ar yr hyn sy’n golygu aflonyddu, cam-drin a bygwth ar-lein yn helpu i herio camdriniaeth ac i roi mesurau cyson yn eu lle i’w daclo. Nodwyd fod gan gynghorwyr ddylanwad yn eu cymunedau ac wrth gyfathrebu’n barchus ag eraill gallant helpu i greu ymgysylltiad cadarnhaol rhwng cynghorwyr a phreswylwyr\nDywed rhai cynghorwyr eu bod yn ei chael yn ddefnyddiol cyfyngu eu rhyngweithio ag unigolion sy’n ymddwyn yn wael drwy ymateb unwaith gyda gwybodaeth ffeithiol a/neu gyfeirio’n ôl at y cod ymddygiad neu’r rheolau ymgysylltu a pheidio ag ymateb eto os yw’r anfri yn parhau. Mewn achosion lle mae’r anfri’n parhau er gwaethaf ymateb cwrtais gan y cynghorydd, maent yn ei chael yn ddefnyddiol tynnu llun o’r sylwadau fel na ellir eu dileu a’u gwadu wedyn ond heb ymgysylltu pellach. Ar adegau pan mae’r cam-drin yn gwaethygu, mae’n ddefnyddiol cael cofnod o’r cyfathrebu a fydd yn dystiolaeth pe bai angen gwneud cwyn ffurfiol.\nDywedodd swyddogion cefnogi nad yw cynghorwyr yn aml yn gwybod neu’n teimlo mai dewis yw bod yn weithgar ar y cyfryngau cymdeithasol ac nad yw’n un o ofynion statudol y swydd. Mae’n bwysig rhoi sicrwydd i gynghorwyr, er y gall y cyfryngau cymdeithasol fod yn offeryn defnyddiol i ymgysylltu, nid ydynt yn hanfodol ac mae dulliau cyfathrebu eraill yn cynnwys e-byst neu gymorthfeydd yr un mor ddilys.\nMae’n bwysig fod cynghorwyr yn gweithio gyda’u timau cyfathrebu yn y cyngor i ddeall agweddau lleol at ddefnyddio’r cyfryngau cymdeithasol. Yn aml bydd canllawiau a phrotocolau ar gael i helpu aelodau i ymgysylltu â’r cyhoedd ac â’i gilydd.\nMae natur gyflym cyfryngau cymdeithasol wedi codi’r disgwyliad am ymgysylltiad parhaus. Nodwyd gan gynghorwyr a swyddogion cefnogi ei bod yn ddefnyddiol gosod amserau i ddarllen ac i ymateb i negeseuon cyfryngau cymdeithasol ac i osod disgwyliadau clir ynghylch beth gall aelodau o’r cyhoedd ddisgwyl a beth na allant ddisgwyl gan gynghorwyr ar bob platfform.\nMewn adolygiad manwl o sampl ar hap o dudalennau Facebook gwahanol gynrychiolwyr etholedig, nodwyd fod rhai yn cynnwys negeseuon clir ar nod a chwmpas y dudalen. Er enghraifft, dywed rhai mai nod y dudalen yw sôn am weithgareddau sy’n berthnasol i rôl y cynghorydd, a’i bod yn well gan y cynghorydd ddelio â gwaith achos a anfonwyd ar e-bost neu y byddant yn ymateb yn ystod oriau a dyddiau arbennig yn yr wythnos. Mae eraill yn datgan yn glir mai’r nod yw cyfleu gwybodaeth ac na fyddant yn cymryd rhan mewn unrhyw drafodaeth yn y fforwm. Mae gosod rheolau ymgysylltu penodol, fel y rhai a gyflwynir yn ddiweddarach yn yr adroddiad hwn, yn anfon neges glir i ddefnyddwyr am yr hyn i’w ddisgwyl ac mae’n help i osod ffiniau.\nMae gosod ffiniau clir am amseroedd i ymgysylltu ar y cyfryngau cymdeithasol hefyd yn helpu cynghorwyr i arfer ymatal. Mae swyddogion cymorth yn nodi eu bod yn aml yn annog cynghorwyr i beidio ag ymateb yn syth i unrhyw bostiad, yn enwedig os ydynt yn ddifrïol, ac i ychwanegu negeseuon “Byddwch yn Garedig” pan mae materion yn codi er mwyn atgoffa’r rheiny sy’n cymryd rhan. Hefyd, mae cymryd amser cyn ateb yn gwella pendantrwydd - mynegi unrhyw safbwynt mewn modd sy’n glir ac yn uniongyrchol tra’n dal i barchu eraill - sy’n helpu cynghorwyr i leihau gwrthdaro ac ennill rheolaeth yn ôl dros yr adweithiau emosiynol a all gael eu tanio gan bostiad.\nMae cyfathrebu pendant yn ffordd dda iawn o dawelu gwrthdaro drwy wahanu emosiwn o’r cynnwys. Mae materion dadleuol yn fwy tebygol o ddenu anghytundeb ac, yn anffodus, yn cymell rhai unigolion i gymryd rhan mewn camdriniaeth. Mae anghytundeb a pherswadio wrth wraidd gwleidyddiaeth. Pan mae gwrthdaro’n digwydd, gall fod yn ddefnyddiol gan fod angen i’r ddwy ochr gyd-drafod er mwyn dod i gytundeb. Ond mae angen parchu’r llinell rhwng gwrthdaro, bygwth a cham-drin a pheidio â’i chymysgu â rhyddid mynegiant.\nDull pendant o gyfathrebu fyddai gofyn i’r unigolion nodi’n benodol pa elfennau o’r polisi neu’r penderfyniad nad ydyn nhw’n eu hoffi. Mae’r strategaeth hon, yn y rhan fwyaf o achosion, yn ail-gyfeirio’r sgwrs i fyd polisi, gan roi cyfleoedd i’r cynghorydd egluro’r broses o wneud penderfyniadau neu gyfeirio’r unigolyn at wybodaeth berthnasol.\nYn ychwanegol, soniodd swyddogion cefnogi a chynghorwyr am bwysigrwydd sicrhau fod yr wybodaeth y maent yn ei rhannu yn gywir. Maent yn argymell defnyddio datganiadau swyddogol i’r wasg ac osgoi amwysedd yn yr wybodaeth a rennir. Mae cynghorwyr yn arweinwyr yn eu cymuned ac felly, dylent geisio arwain drwy esiampl, ac osgoi lledaenu straeon heb eu gwirio, cam a thwyll wybodaeth gan y byddai hynny’n tanseilio cyfreithlondeb y penderfyniadau ac yn achosi problemau o fewn cymunedau, megis o ran iechyd cyhoeddus neu ddiogelwch y gymuned.\nGall sibrydion am gyd gynghorwyr fod yn niweidiol iawn i’w henw da, eu diogelwch a’u hiechyd meddwl. Mae’r canllawiau sydd yn yr adran nesaf yn cynnig rhai camau defnyddiol i’w dilyn i osgoi rhannu cam a thwyll wybodaeth a gellir eu cymhwyso hefyd i osgoi lledaenu sibrydion am gynghorwyr.\nAr ôl i bandemig COVID-19 ddechrau ac yn arbennig yn ystod y cyfnod clo, symudodd cyfarfodydd i raddau helaeth ar-lein. Roedd hyn yn cyflwyno heriau i gynghorwyr a swyddogion cymorth o ran sut i feithrin rhyngweithio cadarnhaol a ffrwythlon mewn sefyllfaoedd o’r fath. Dyma rai arferion defnyddiol a nodwyd:\ngwybod pwy sy’n cymryd rhan mewn cyfarfodydd ar-lein drwy gofrestru defnyddwyr a monitro’r sgwrs;\nsefydlu protocol digidol i ddistewi (mute) defnyddwyr pan fo angen, rheoli ymyriadau, neilltuo rôl llywyddion a sefydlu canlyniadau am dorri’r protocol;\ncofnodi cyfarfodydd gan fod hynny’n atal rhai pobl rhag dweud pethau allan o drefn a hefyd, gellir ei ddefnyddio fel tystiolaeth pan fo cam-drin yn digwydd.\nYng Nghymru mae, Deddf Llywodraeth Leol ac Etholiadau (Cymru) 2021 yn gosod y sail gyfreithiol ar gyfer cynnal cyfarfodydd Cynghorau a phwyllgorau mewn sawl lle. Mae’r Ddeddf yn galluogi Cynghorau i ddewis y dull o fynychu cyfarfodydd sy’n amrywio o’r wyneb yn wyneb yn llwyr, drwy’r hybrid i’r cyfan gwbl rithwir. Mae’r gofynion ar gyfer darlledu wedi’u gosod yn y Ddeddf hefyd. Mae’r canllawiau statudol gan Lywodraeth Cymru (ar fin ei gyhoeddi) yn gosod yn fanylach sut gall aelodau gymryd rhan mewn cyfarfodydd aml-leoliad.\nNodwyd fod hyfforddiant priodol ar gyfathrebu ar-lein a thechnolegau gwybodaeth yn elfen allweddol mewn gwell dinasyddiaeth ddigidol. Mae’r Canllaw i Gynghorwyr ar daclo bygythiadau yn cynnwys cyngor ymarferol ar sut i ddefnyddio gosodiadau preifatrwydd ac offerynnau eraill ar wahanol blatfformau cyfryngau cymdeithasol. Mae gan yr hyb Cyfarfodydd ar-lein a hybrid wybodaeth am wahanol blatfformau fideo a sain, astudiaethau achos a mynediad at gefnogaeth i gynghorau a chynghorwyr sy’n defnyddio technolegau cyfarfod ar-lein. Yn yr Alban, mae’r Gwasanaeth Gwelliant wedi cyhoeddi adnodd i grwpiau gwleidyddol ar weithio o bell a chanllawiau i gynghorwyr ar gynnal cymorthfeydd rhithwir.\nOfferynnau i gynghorwyr\nCanllaw i gynghorwyr ar ddelio â bygythion\nDatblygodd yr LGA a Chymdeithas Llywodraeth Leol Cymru (WLGA) yr adnodd hwn ar y cyd yn dilyn cyngor gan gynghorau, cynghorwyr a chyrff eraill sy’n cynrychioli cynghorau, yn ogystal â mudiadau cenedlaethol fel Ymddiriedolaeth Suzy Lamplugh a’r Sefydliad Cenedlaethol Diogelwch Gwrthderfysgaeth.\nMae’r canllaw’n ymdrin â phynciau fel sut i fynd i’r afael â cham-drin, wyneb yn wyneb, mewn llythyrau neu ar-lein, a’r rhwymedïau cyfreithiol ac ymarferol, yn cynnwys natur y troseddau dan sylw a bydd yn cael ei ddiweddaru’n gyson gyda’r cyngor a’r wybodaeth ddiweddaraf sydd ar gael.\nByddwn yn diweddaru’r canllaw hwn yn fuan i sicrhau ei fod yn weithredol hefyd ar draws yr Alban a Gogledd Iwerddon.\nDelio â cham-drin ar-lein\nMae canllawiau cynghorwyr ar sut i ymdrin â bygythiadau yn cynnwys cyngor ar ddelio â cham-drin ar-lein. Mae hwn ar gael ar ffurf graffeg yn Gymraeg a Saesneg, ac fe’i crynhoir mewn 10 cam hawdd eu dilyn:\nGosod disgwyliadau – cyfeiriwch bobl at eich rheolau ymgysylltu a dilynwch y rhain yn gyson\nArwain drwy esiampl – peidiwch â phostio sylwadau y gellid eu hystyried yn rhai difrïol, ac osgowch bostio gwybodaeth ffug neu nas dilyswyd.\nYstyriwch y cynnwys – bydd rhai pethau’n fwy dadleuol nac eraill. Ystyriwch sut y byddwch yn rheoli hyn, er enghraifft dim ond rhoi sylwadau ar y polisi ei hun neu gyfeirio pobl at ddogfennau ymgynghori.\nLleihau gwrthdaro – gall aros cyn ymateb wneud sefyllfaoedd yn llai tanbaid, fel y gall ail-eirio’r hyn a ddywedwch.\nGwybod pryd i gamu’n ôl - Cofiwch nad oes raid i chi gymryd rhan mewn ymddygiad camdriniol neu fygythiol. Gallwch egluro gwall gyda gwybodaeth ffeithiol os dymunwch, ond gallwch hefyd gamu’n ôl pan fyddwch eisiau.\nDiogelu’ch preifatrwydd - gosodwch gyfrineiriau gwahanol i gyfrifon gwahanol, a pheidiwch â phostio gwybodaeth sy’n galluogi pobl i weld ble’r ydych chi y tu allan i fusnes swyddogol y cyngor.\nDeall gosodiadau preifatrwydd – mae amryw o osodiadau i’ch helpu i reoli pwy all weld neu roi sylwadau ar eich postiadau.\nCael a rhoi gwybodaeth – os ydych yn teimlo’ch bod yn gallu, rhowch gefnogaeth i’ch cyd-gynghorwyr ar-lein, ac estynnwch allan i gydweithwyr ac i’ch cyngor i gael cefnogaeth lle bo angen.\nCofnodi camdriniaeth – tynnwch sgrinluniau o sylwadau a chadwch gofnod o ohebiaeth ddifrïol neu fygythiol.\nRiportio pethau difrifol – os ydych yn teimlo na allwch ddelio â chamdriniaeth ar-lein eich hun, neu os oes gennych bryderon am eich diogelwch, riportiwch hyn i’ch cyngor neu’r heddlu\nLluniwyd y rheolau hyn i roi ‘cod’ clir, sef rheolau y dylent eu dilyn gyda chanlyniadau i’r defnyddwyr nad ydynt yn glynu atynt. Rydym wedi cynhyrchu deunydd graffeg ategol yn Gymraeg a Saesneg fel y gellir gosod y rheolau wrth broffil cyfryngau cymdeithasol cynghorydd neu ymgeisydd. Dylai’r rheolau ymgysylltu gynnwys:\nNeges glir o ran nod y fforwm, y dudalen neu’r cyfrif\nCydnabyddiaeth o delerau ac amodau cymryd rhan\nRheolau cyfranogi -\nRheol 1: Mae croeso i ddadl ac anghytundeb ar y dudalen hon, ond dim ond os y’u gwneir gyda chwrteisi a pharch.\nRheol 2: Ni ddylai postiadau gynnwys camdriniaeth, aflonyddwch, codi ofn na bygythiadau o unrhyw fath.\nRheol 3: Ni ddylai postiadau gynnwys unrhyw fath o wahaniaethu - yn cynnwys hiliaeth, rhywiaeth, ablaeth, homoffobia, trawsffobia neu anoddefgarwch crefyddol.\nRheol 4: Ni ddylai postiadau ledaenu gwybodaeth ffug neu wybodaeth nas dilyswyd.\nRheol 5: Er mwyn bod yn dryloyw, nid ddylai defnyddwyr bostio’n ddienw.\nCanlyniadau torri rheolau\nGwybodaeth am yr hyn y gall defnyddwyr ei ddisgwyl o ran ymatebion neu eu dewis ffyrdd o gysylltu\nDylai cynghorwyr geisio osgoi lledaenu straeon nas dilyswyd, a cham a thwyll wybodaeth. Mae cymryd rhan mewn arferion o’r fath yn tanseilio enw da’r cyngor a gall beryglu bywydau a lles pobl eraill. Mae’n nodwedd o’r oes hon fod angen prosesu ac arfarnu symiau mawr o wybodaeth yn gyson ond gall gwybodaeth gael ei pheryglu’n hawdd. Yn fwy ha hynny, nid yw technoleg bob amser yn ei gwneud yn hawdd adnabod pa wybodaeth sy’n wir a pha un sydd ddim. Mae’r canllaw byr hwn yn helpu cynghorwyr i fod yn ofalus wrth ddarllen a rhoi gwybodaeth ar-lein.\nCam 1 Gwirio’r ffynhonnell: Chwiliwch am y ffynhonnell, a byddwch yn amheus o wefannau nad ydych yn eu hadnabod, hyd yn oed os ydynt yn edrych yn broffesiynol\nCam 2 Triongli gwybodaeth: Edrychwch i weld a yw’r un wybodaeth wedi cael ei chyhoeddi ar wefannau eraill sy’n wybyddus a dibynadwy\nCam 3 Darllen y tu hwnt i’r penawdau: Peidiwch byth â rhannu gwybodaeth os nad ydych wedi darllen yr erthygl lawn. Mae gwybodaeth gudd yn aml yn cuddio o dan benawdau sy’n tynnu sylw\nCam 4 Cywiro anwireddau: Os ydych yn gweld rhywbeth ar y cyfryngau cymdeithasol sydd ddim yn wir, cywirwch ef yn ddi-ffws drwy roi gwybodaeth ffeithiol, yn enwedig pan mae pobl yn eich ystyried yn rhywun y gellir ymddiried ynddo i gynrychioli’r gymuned.\nCam 5 Bod yn adeiladol: Gall gwefannau ac erthyglau gymysgu ffeithiau gyda gwybodaeth anghywir. Cyn rhannu, gwiriwch fod y cynnwys yn cyfleu neges adeiladol sy’n cyd-fynd â’r pennawd\nOs nad ydych yn siŵr a yw rhywbeth yn gywir, mae’n well peidio â rhannu na chylchredeg.\nCod Ymddygiad Model\nMae’n rhaid i bob cynghorydd ddilyn cod ymddygiad i ddiogelu rôl ddemocrataidd cynghorwyr, annog ymddygiad da a diogelu ymddiriedaeth y cyhoedd mewn llywodraeth leol. Mae’r rhain yn annog cynghorwyr i weithredu gydag unplygrwydd a gonestrwydd, trin pobl yn deg a gyda pharch ac arwain drwy esiampl mewn ffordd sy’n sicrhau hyder y cyhoedd yn rôl y cynghorydd.\nMae gan bob gwlad ei chod ymddygiad ei hun i gygnghorwyr: yn Lloegr, mae’r LGA wedi datblygu cod model i’w addasu’n lleol; yng Nghymru mae Cod statudol; yn yr Alban caiff y Cod ei gymeradwyo gan Senedd yr Alban ac mae’n weithredol i bob cynghorydd; ac yng Ngogledd Iwerddon mae pob cyngor yn mabwysiadu’r un cod:\nLloegr, driwyr LGA\nCymru Cod Model Statudol a Canllawiau gan Ombwdsmon Gwasanaethau Cyhoeddus Cymru\nYr Alban – The Standards Commission for Scotland\n[i] Rossini P. Beyond Incivility: Understanding Patterns of Uncivil and Intolerant Discourse in Online Political Talk. Communic Res 2020. doi:10.1177/0093650220921314\n[ii] Tambini D. The differentiated duty of care: a response to the Online Harms White Paper. J Media Law 2019;11:28–40. doi:10.1080/17577632.2019.1666488\n[iii] Parmelee JH, Roman N. Insta-Politicos: Motivations for Following Political Leaders on Instagram. Soc Media + Soc 2019;5:205630511983766. doi:10.1177/2056305119837662.\nFersiwn Saesneg ar gael yma


Gweithgareddau LHDT+ cynhwysol yng Nghymru | Croeso Cymru\nMwgwd Pride, Pride Cymru\nCymru Gynhwysol: Eich canllaw LHDT+ i Gymru\nMae Cymru’n enwog ar draws y byd am ei natur gynnes a chroesawgar, rhywbeth sydd wir yn amlwg o nifer y sefydliadau, y lleoliadau a’r timau LHDT+ ledled y wlad.\nCrwydro Cymru gyda'r Gay Outdoor Club\nMae'r Gay Outdoor Club yn sefydliad cyfeillgar gyda thri grŵp prysur yn cwmpasu Gogledd, De a Gorllewin Cymru. Mae croeso i bobl LHDT+ a'u ffrindiau ymuno a mwynhau ystod eang o weithgareddau chwaraeon a hamdden awyr agored a dan do. Crwydrwch Gymru gan gynnwys y Bannau Brycheiniog, Eryri a mwy, lle mae croeso i chi ymuno ar deithiau cerdded a gweithgareddau.\nGallwch gysylltu â phob cydlynydd grŵp trwy anfon e-bost, northwales@goc.org.uk (Paul Gannon), southwales@goc.org.uk (Alan Dack) ac westwales@goc.org.uk (Allyson Evans).\nGay Outdoor Club, De Cymru\nRhedeg gyda'r Llwynogod\nMae Grŵp Rhedeg LHDTC+ Caerdydd, y Cardiff Foxes, yn cyfarfod bob dydd Sul yng Nghaerdydd am 10.15am i ddechrau am 10.30am. Mae croeso bob amser i redwyr gwadd. Ar ôl rhedeg mae'r criw fel arfer yn mwynhau coffi yn The Queer Emporium.\nGallwch gysylltu â'r grŵp drwy e-bost Cardifffoxes@gmail.com\nChwarae tennis gyda'r Base Liners\nOs ydych yn mwynhau tennis, gallwch ymuno â'r Base Liners sy'n cyfarfod bob dydd Sadwrn rhwng 12-2pm ym Mharc y Mynydd Bychan.\nGallwch gysylltu â nhw drwy e-bost cardiffbaseliners@gmail.com\nA post shared by Cardiff Baseliners 🎾 (@cardiffbaseliners)\nGwylio rygbi hoyw a chynhwysol\nCardiff Lions RFC oedd y clwb rygbi hoyw-gynhwysol cyntaf yng Nghymru a bellach mae Swansea Vikings RFC wedi ymuno â nhw. Mae'r ddau dîm yn annog pobl i ddod i'w gwylio'n chwarae.\nYmweld â bar hoyw hynaf Caerdydd\nMae The Golden Cross yn dafarn rhestredig Gradd II hanesyddol yng nghanol Caerdydd. Adeiladwyd yr adeilad eiconig hwn yn 1903 ac mae'n boblogaidd gyda’r ifanc a’r ifanc eu hysbryd. Mae ganddyn nhw ardd boblogaidd; mae'r Cardiff Base Liners yn galw'r lle hwn yn gartref a phan nad ydyn nhw'n chwarae tennis, maen nhw i'w clywed yn canu carioci! Fodd bynnag, os mai BINGO yw eich peth dylech fynd draw i Mary's ar gyfer eu sesiwn nos Sul, ond cofiwch gyrraedd yno'n gynnar os ydych am gael sedd.\nDigwyddiadau ar gyfer merched deurywiol a lesbiaidd\nGofod ffres, newydd a bywiog ar gyfer merched deurywiol a lesbiaidd. Mae Escape Events yn trefnu digwyddiadau misol sy'n dod â merched o Dde Cymru a'r Gororau ynghyd ar gyfer amrywiaeth o brofiadau cyffrous. Mae digwyddiadau’r gorffennol wedi cynnwys Saethu Colomennod Clai yn Aberhonddu, canŵio i lawr yr Afon Gwy a bwyta allan yn y bwytai diweddaraf.\nMae The Queer Emporium yn fenter gymdeithasol nid-er-elw sy'n gweithredu fel canolbwynt cymunedol ac yn gwerthu nwyddau gan fusnesau a gwneuthurwyr LHDTC+ lleol. Dyma'r gyntaf o'i fath yn y byd ac mae rhaglen o ddigwyddiadau trwy gydol y flwyddyn. Mae digwyddiadau rheolaidd yn cynnwys The Welsh Ballroom Community, Draglings (noson drag act newydd), comedi stand-yp a mwy! Un o'u prif ddigwyddiadau yw'r Queer Fringe Festival, a gynhelir ar draws Caerdydd ym mis Mehefin.\nGwobr Iris Gŵyl Ffilm LHDT+\nGwnewch ffrindiau newydd yn y tywyllwch yn ystod Gŵyl ffilm ryngwladol LHDT+ Caerdydd bob mis Hydref. Mae gwneuthurwyr ffilm o bob rhan o'r byd yn cyflwyno eu gwaith ac yn mwynhau cwrdd â'r gynulleidfa mewn digwyddiadau arbennig a phartïon gan gynnwys y gystadleuaeth carioci flynyddol. Mae'r ŵyl yn dyfarnu llawer o wobrau gan gynnwys gwobr ffilm fer fwyaf y byd o £30,000 - a allwch chi ddewis yr enillydd?\nMis Hanes LHDT+ – Chwefror\nGallwch wylio ffilmiau llwyddiannus o'r ŵyl Gwobr Iris ym Mhontio ym Mangor, Taliesyn yn Abertawe a Chanolfan y Celfyddydau Aberystwyth. Mae'r gorau o ŵyl Iris yn un rhan yn unig o ddathliad mis o hyd o ddigwyddiadau a gynhelir ledled Cymru mewn canolfannau celfyddydau, amgueddfeydd a phrifysgolion i nodi Mis Hanes LHDT+.


Roedd y brotest yn un o gyfres o brotestiadau yn galw ar y Llywodraeth i ymgorffori 6 phwynt sylfaenol yn ei pholisïau, gan gynnwys addysg Gymraeg i bawb, tegwch ariannol i'r iaith, a threfn gynllunio newydd, er mwyn cryfhau’r Gymraeg.\nMewn datganiad polisi ym mis Mehefin eleni, cafwyd newid polisi pan ddywedodd y Prif Weinidog “bod rhaid i’r system gyfredol o addysgu… Cymraeg mewn ysgolion cyfrwng Saesneg newid” gan ddatgan ei bod ‘[yn] bwysig bod holl ddisgyblion Cymru – p’un ai ydynt yn mynd i ysgol cyfrwng Cymraeg neu ysgol cyfrwng Saesneg – yn cael cefnogaeth i siarad y Gymraeg yn hyderus”. Mae’r Prif Weinidog hefyd wedi dweud ei fod “[yn] archwilio pob cam ymarferol i gryfhau’r Gymraeg yn y system cynllunio.” Ymhellach, cyhoeddodd y Llywodraeth y byddai’r Gymraeg ar wyneb ei Fil yn ymwneud â datblygu cynaliadwy.\nWrth siarad wedi’r achos llys, dywedodd Robin Farrar: “Rydyn ni ac ymgyrchwyr eraill wedi llwyddo gosod yr agenda o ran sefyllfa’r iaith, ond rhaid dal ati i weithredu. Mae Llywodraeth Carwyn Jones, hyd yn oed, bellach yn cydnabod bod angen diwygio’r drefn gynllunio er budd y Gymraeg, ac bod angen symud tuag at addysg Gymraeg i bawb - dyna ddau o’r chwe pheth roedden ni’n galw amdanynt wrth weithredu yn Aberystwyth. Ond nid yw geiriau Carwyn Jones yn ddigon - mae angen iddo gymryd cyfrifoldeb a gweithredu. Fel ymgyrchwyr, mae dyletswydd arnon ni i ddangos bod gweithredu’n bosib - dyna pam gyhoeddon ni fil cynllunio amgen ein hunain, dyna pam fod ein cefnogwyr heddiw yn llenwi cerdiau post ynglyn ag addysg a chynllunio, a dyna pam dorron ni’r gyfraith a chymryd cyfrifoldeb.”\nDywedodd Bethan Williams, un o’r gweithredwyr eraill, bod gweithredu uniongyrchol ond yn rhan o ymgyrch ehangach gan Gymdeithas yr Iaith: “Os oes unrhyw amheuaeth pam, mewn gwlad ddemocrataidd, ein bod ni wedi gweithredu – pam bod nifer o bobl wedi gweithredu yn enw ymgyrch y chwe pheth dros y misoedd diwethaf dyma esboniad. Am fod cyfle i ddylanwadu, cyfle i newid, cyfle i fod yn rhan o ddemocratiaeth… Rydyn ni wedi bod ar hyd llwybr dulliau traddodiadol democratiaeth – wedi llythyru, cyfarfod, ymateb i ymgynghoriadau, wedi achub ar bob cyfle, ond eto mae'r Llywodraeth wedi dal i roi'r Gymraeg i’r naill ochr. Mae'r hyn rydyn ni, a'r niferoedd eraill wedi ei wneud er mwyn cyfrannu at ddemocratiaeth, ac annog trafodaeth.”\non 17/12/2015 - 06:59 pm\nCyfres yn chwilio am bobl ifanc sydd eisiau bod mewn band\non 12/01/2016 - 06:25 pm


Mae’r pleidleisiau wedi’u cyfrif. Yr enwau buddugol yw…\nGofynnom i ddisgyblion ysgol ym mhob sir i feddwl am enwau posibl ar gyfer ein gorsafoedd heddlu symudol. Yna, gofynnom i aelodau’r cyhoedd bleidleisio dros eu ffefrynnau.\nDerbyniwyd dros 2,000 o bleidleisiau a’r enwau buddugol oedd: Nino ar gyfer Sir Gaerfyrddin; Starsky ar gyfer Ceredigion; Powysasaurus ar gyfer Powys a Sherlock ar gyfer Sir Benfro.\nBydd y gorsafoedd yn cael eu defnyddio gan dimoedd heddlu lleol mewn digwyddiadau cymunedol, carnifalau a marchnadoedd lleol. Bydd timoedd lleol hefyd yn eu defnyddio i ymweld â chanol trefi a phentrefi mewn cymunedau gwledig ar ddyddiau ac amserau penodol.\nDywedodd yr Uwch-arolygydd Chris Curtis, arweinydd y prosiect, “Hoffwn ddiolch i bawb a gymerodd ran. Derbyniom dros 2,000 o bleidleisiau. Bydd yr enwau’n cael eu gosod ar ochr pob cerbyd a bydd manylion am eu lleoliadau’n cael eu rhoi ar wefan yr heddlu.\n“Mae’r gorsafoedd heddlu symudol hyn yn gam i ffwrdd o’r cerbyd heddlu traddodiadol rydyn ni wedi defnyddio yn y gorffennol ac yn un o’r ffyrdd rydyn ni’n gwella’r ffordd rydyn ni’n amlwg yn ein cymunedau gwledig. Roedden ni eisiau i blant ysgol lleol gymryd rhan a meddwl am enwau addas.\nCewch wybod lle fydd yr orsaf heddlu symudol drwy alw heibio i www.dyfed-powys.police.uk, galw 101, neu siarad â’ch tîm plismona lleol.


Atgyweirio pafiliynau chwaraeon ar ôl difrod gan storm na welwyd ei thebyg o’r blaen - CBS Pen-y-bont\nPan ddaeth y tywydd garw o’r dwyrain a storm Emma i’n harfordir yn gynnar ym mis Mawrth, achosodd tymheredd eithriadol o isel i bibelli rewi a thorri, gan arwain at lawer o ddifrod dŵr ym Mhafiliwn Bowlio Cae Gof, Pafiliwn Chwaraeon Cae Gof, Pafiliwn Heol Felindre, Pafiliwn Heol y Cyw, Pafiliwn Llangeinwyr a Phafiliwn Llangynwyd.\nEr ei bod yn bosibl chwarae ar y caeau chwarae ym mhob safle, mae nenfydau'r pafiliynau wedi eu difrodi, y waliau yn llawn dŵr a gosodiadau trydanol wedi eu heffeithio gan ddŵr hefyd.\nYn ffodus, mae pafiliwn Llangeinwyr wedi cael llawer llai o ddifrod na’r lleill ac mae eisoes wedi ailagor, ac mae gweithwyr o dîm Cynnal a Chadw Adeiladau'r Cyngor yn gwneud eu gorau glas i sychu ac ailwampio Pafiliwn Heol Felindre ym Mhencoed a Phafiliwn Heol y Cyw er mwyn gallu eu defnyddio o fis Mai ymlaen.\nDylai pafiliwn caeau chwarae Llangynwyd ar Heol Maesteg fod yn ddigon sych i ddechrau gwaith atgyweirio ym mis Mai a fydd yn cynnwys plastro, gwaith ar y nenfwd a phaentio. Mae angen gwneud gwaith coed amrywiol ac mae angen gosod offer trydan newydd. Rhagwelir y bydd y pafiliwn yn barod i’w ddefnyddio tua diwedd mis Gorffennaf os aiff popeth yn ôl y cynllun.\nMae angen gwneud gwaith tebyg yng Nghefn Cribwr, ar Bafiliwn Bowlio Cae Gof a Phafiliwn Chwaraeon Cae Gof. Ar ôl i bibell ddŵr dorri yn yr atig cafwyd llifogydd ar y ddau lawr islaw, a oedd yn golygu bod llawer o ddifrod i’r nenfydau, y llawr finyl a’r llawr pren. Disgwylir i’r ddau adeilad ailagor ym mis Gorffennaf.\nMae caeau rygbi a phêl-droed Cae Gof ar gael i’w defnyddio a bydd y lawnt bowlio ar gael ar ddechrau'r tymor bowlio.\nRoedd y tywydd garw o’r dwyrain yn wael iawn ac achosodd y tywydd difrifol ddifrod sylweddol i nifer o bafiliynau chwaraeon yn y fwrdeistref sirol yn ogystal ag i sawl ysgol. Mae aelodau staff yn gweithio’n galed i sicrhau bod y cyfleusterau pwysig hyn yn ddiogel i’w defnyddio eto cyn gynted â phosibl, a hoffem ni ddiolch i dimau chwaraeon a defnyddwyr rheolaidd y pafiliynau am eu hamynedd wrth i’r atgyweiriadau hanfodol hyn gael eu gwneud. Byddwn yn rhoi’r wybodaeth ddiweddaraf i chi wrth i’r gwaith fynd yn ei flaen.